Kannada-LLM-Labs/Wikipedia-Kn huggingface dataset:
ಸಿ.ಪಿ.ಬ್ರೌನ್

ಸಿ.ಪಿ.ಬ್ರೌನ್ ಅವರು ತೆಲುಗು ಪ್ರದೇಶದಲ್ಲಿ ಬ್ರಿಟಿಶ್ ಕಂಪನಿ ಸರಕಾರದ ಸೇವೆಯಲ್ಲಿದ್ದ ವಿದ್ವಾಂಸರು. ಜಿಲ್ಲಾ ನ್ಯಾಯಾಧೀಶರಾಗಿ ಕೆಲವು ವರ್ಷಗಳು ಸೇವೆ ಸಲ್ಲಿಸಿದರು. ತೆಲುಗು ಭಾಷೆಯ ನಿಘಂಟನ್ನು ರಚಿಸಿದ ಕೀರ್ತಿ ಇವರದು. ತೆಲುಗು ವ್ಯಾಕರಣ ಗ್ರಂಥವನ್ನು ಬರೆದ ಮೊದಲಿಗರು. ಅನೇಕ ಪ್ರಾಚೀನ ತೆಲುಗು ಗ್ರಂಥಗಳನ್ನು ಸಂಸ್ಕರಿಸಿ ಮೊಟ್ಟ ಮೊದಲಿಗೆ ಮುದ್ರಿಸಿ ಬೆಳಕಿಗೆ ತಂದರು.

ಕರ್ನಾಟಕದಲ್ಲಿ ರೆ.ಎಫ್. ಕಿಟಲ್ ಅವರಿಗಿರುವ ಸ್ಥಾನ ತೆಲುಗು ಪ್ರಾಂತ್ಯಗಳಲ್ಲಿ ಬ್ರೌನ್ ಅವರಿಗಿದೆ.

ಸಿ.ಪಿ. ಬ್ರೌನ್ ಅವರು ವೀರಶೈವ ಧರ್ಮದ ಬಗೆಗೆ ಬರೆದಿರುವ  ಒಂದು ಪುಟ್ಟ ಪುಸ್ತಕವು ಅನೇಕ ಮಹತ್ವದ ವಿಷಯಗಳನ್ನು ಒಳಗೊಂಡಿದೆ. ಅದರ ಹೆಸರು ಜಂಗಮರ ಮತ, ಆಚಾರಗಳು ಮತ್ತು ಸಾಹಿತ್ಯ ಕುರಿತ ಪ್ರಬಂಧ ಎಂದಿದೆ.  ಇದು ೧೮೪೦ ರಲ್ಲಿ ಪ್ರಥಮ ಮುದ್ರಣ ಕಂಡಿದೆ. ೧೮೯೭ರಲ್ಲಿ ಎರಡನೆಯ ಆವೃತ್ತಿಯನ್ನು, ಮದ್ರಾಸಿನ ಹಿಗ್ಗಿನ್ ಬಾಥೆಮ್ಸ್ ಸಂಸ್ಥೆ ಪ್ರಕಟಿಸಿದೆ. ಈ ಪುಸ್ತಕದಲ್ಲಿ ಬಸವಣ್ಣ ಹಾಗೂ ವೀರಶೈವ ಧರ್ಮದ ಬಗ್ಗೆ ಬರೆಯಲಾಗಿದೆ.

ಉಲ್ಲೇಖಗಳು

೧೭೯೮ ಜನನ
೧೮೮೪ ನಿಧನ
ಪಾಶ್ಚಿಮಾತ್ಯ ವಿದ್ವಾಂಸರು
ವಿ.ಸೀತಾರಾಮಯ್ಯ

೧೯೨೩ ರಿಂದ ೧೯೨೮ ರವರೆಗೆ ಮೈಸೂರಿನಶಾರದಾವಿಲಾಸ ಪ್ರೌಢಶಾಲೆಯಲ್ಲಿ ಉಪಾಧ್ಯಾಯರಾಗಿದ್ದರು. ೧೯೨೮ ರಿಂದ ೧೯೫೫ ರವರೆಗೆ ವಿವಿಧ ಕಾಲೇಜುಗಳಲ್ಲಿ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸಿ ನಿವೃತ್ತರಾದರು. ೧೯೫೬ರಿಂದ ೧೯೫೮ರ ವರೆಗೆ ಬೆಂಗಳೂರು ಆಕಾಶವಾಣಿ ನಿಲಯದ ಭಾಷಣ ವಿಭಾಗದ ಮುಖ್ಯಸ್ಥರಾಗಿದ್ದರು. ೧೯೬೪ರಿಂದ ೧೯೬೮ರವರೆಗೆ ಹೊನ್ನಾವರ ಕಾಲೇಜಿನ ಪ್ರಾಂಶುಪಾಲರಾಗಿದ್ದರು.

ಜನನ ಹಾಗೂ ಬಾಲ್ಯ
ವಿ.ಸೀ. ಎಂದೆ ಖ್ಯಾತರಾದ ಶ್ರೀ ವಿ.ಸೀತಾರಾಮಯ್ಯನವರು ೧೮೯೯ರ ಅಕ್ಟೋಬರ ೨ರಂದು ಬೆಂಗಳೂರು ಜಿಲ್ಲೆಯ ಬೂದಿಗೆರೆ ಗ್ರಾಮದಲ್ಲಿ ಜನಿಸಿದರು. ತಂದೆ, ವೆಂಕಟರಾಮಯ್ಯ, ತಾಯಿ ದೊಡ್ಡವೆಂಕಟಮ್ಮ. ಮೈಸೂರು ಮಹಾರಾಜಾ ಕಾಲೇಜಿನಿಂದ ೧೯೨೦ರಲ್ಲಿ ಬಿ.ಏ. ಪದವಿಯನ್ನೂ, ೧೯೨೨ರಲ್ಲಿ ಎಮ್.ಎ. ಪದವಿಯನ್ನೂ ಪಡೆದರು.

ವಿ.ಸೀ.ರವರು ಬರೆದ ಕವನಸಂಗ್ರಹಗಳು

 ದೀಪಗಳು,
 ಗೀತಗಳು, 
 ನೆಳಲು-ಬೆಳಕು,
 ದ್ರಾಕ್ಷಿ-ದಾಳಿಂಬೆ,
 ಹೆಜ್ಜೆ ಪಾಡು,
 ಅರಲು-ಬರಲು. 
 (ಅರಲು-ಬರಲು ಕೃತಿಗೆ ೧೯೭೩ರಲ್ಲಿ ಕೇಂದ್ರ ಸಾಹಿತ್ಯ ಅಕಾಡೆಮಿಯ ಪ್ರಶಸ್ತಿ ಲಭಿಸಿದೆ.)

'ಲಲಿತ ಪ್ರಬಂಧಗಳು
  ಬೆಳದಿಂಗಳು,
  ಸೀಕರಣೆ

ನಾಟಕಗಳು
  ಆಗ್ರಹ,
  ಸೊಹ್ರಾಬ್ ರುಸ್ತುಮ್,
  ಶ್ರೀಶೈಲ ಶಿಖರ ( ಈ ನಾಟಕವು 
 ‘ ಪಾಪ ಪುಣ್ಯ’ ಹೆಸರಿನ ಚಲನಚಿತ್ರವಾಗಿದೆ.)

ಸೃಜನಾತ್ಮಕ ರಚನೆಗಳು
  ಮಹನೀಯರು,
  ಕಾಲೇಜ ದಿನಗಳು‌. 
  ಅಶ್ವತ್ಥಾಮನ್.
  ಕವಿ ಕಾವ್ಯ ದೃಷ್ಟಿ(ವಿಮರ್ಶೆ).
  ಹಣಪ್ರಪಂಚ.
  ಅರ್ಥ ಮತ್ತು ಮೌಲ್ಯ(ಐ.ಎ.ರಿಚರ್ಡ್ಸನ ಕೃತಿ).
  ಸಾಹಿತ್ಯಾವಲೋಕನ.
  ಕಲಾನುಭವ (ಇದು ವಿ.ಸೀ.ಯವರ ಕೆಲವು ಉಪನ್ಯಾಸಗಳ ಸಂಗ್ರಹ).

ಅನುವಾದಿತ ಕೃತಿಗಳು
 'ಪಿಗ್ಮ್ಯಾಲಿಯನ್', 
 'ಮೇಜರ ಬಾರ್ಬರ',
 'ಬಂಗಾಳಿ ಸಾಹಿತ್ಯ ಚರಿತ್ರೆ

ವಿ.ಸೀ. ಅವರ ಸಂಪಾದಿತ ಕೃತಿಗಳು 
 'ಕವಿರಾಜಮಾರ್ಗ', 
 'ವಡ್ಡಾರಾಧನೆ',
 'ವ್ಯಾಕರಣಗಳು',
 'ಯಕ್ಷಗಾನ',
 'ಜನಪದ ಸಾಹಿತ್ಯ'.

ಉಲ್ಲೇಖಗಳು

ಸಾಹಿತಿಗಳು
ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು
ಏ.ಕೆ.ರಾಮಾನುಜನ್

ಏ.ಕೆ.ರಾಮಾನುಜನ್ ೧೯೨೯ರಲ್ಲಿಮೈಸೂರಿನಲ್ಲಿ ಜನಿಸಿದರು. 
ಮೈಸೂರು ವಿಶ್ವವಿದ್ಯಾನಿಲಯದಲ್ಲಿ ಇಂಗ್ಲಿಷ್ ಬಿ.ಏ. ಮತ್ತು ಎಮ್.ಏ. ಪದವಿ ಗಳಿಸಿ ಅಧ್ಯಾಪಕರಾದರು. ಅಮೆರಿಕದ ಇಂಡಿಯಾನಾ ಯುನಿವರ್ಸಿಟಿಯಲ್ಲಿ ಭಾಷಾವಿಜ್ಞಾನದಲ್ಲಿ ಪಿ.ಎಚ್.ಡಿ. ಪದವಿ ಗಳಿಸಿದರು. ಬಳಿಕ ವಿಸ್ಕಾನ್‍ಸಿನ್, ಬರ್ಕಲಿ, ಮಿಶಿಗನ್ ಯುನಿವರ್ಸಿಟಿಗಳಲ್ಲಿ ಸಂದರ್ಶಕ ಪ್ರಾಧ್ಯಾಪಕರಾಗಿದ್ದರು. ಚಿಕಾಗೊ ಯುನಿವರ್ಸಿಟಿಯಲ್ಲಿ ಭಾಷಾವಿಜ್ಞಾನ ಹಾಗು ದ್ರಾವಿಡ ಅಧ್ಯಯನದ ಪ್ರಾಧ್ಯಾಪಕರಾಗಿದ್ದರು. ರಾಮಾನುಜನ್ ಪದ್ಮಶ್ರೀಪ್ರಶಸ್ತಿ ಸಮ್ಮಾನಿತರು.

ರಾಮಾನುಜನ್ ಸಾಹಿತ್ಯ:

ಕನ್ನಡ ಕವನ ಸಂಕಲನಗಳು: ‘ ಹೊಕ್ಕಳಲ್ಲಿ ಹೂವಿಲ್ಲ’,  ‘ ಮತ್ತು ಇತರ ಪದ್ಯಗಳು’, 'ಕುಂಟೋ ಬಿಲ್ಲೆ'

ಕನ್ನಡ ಗದ್ಯ: ಮತ್ತೊಬ್ಬನ ಆತ್ಮಚರಿತ್ರೆ

ಕನ್ನಡಕ್ಕೆ ಅನುವಾದ: ಶೌರಿಯವರ ‘ ಹಳದಿ ಮೀನು ‘							
ಇಂಗ್ಲಿಷ್ ಕವನ ಸಂಕಲನಗಳು: ದಿ ಸ್ಪೈಡರ್ಸ್, ರಿಲೇಶನ್ಸ್

ಇಂಗ್ಲಿಷ್ ಗದ್ಯ: South and South East Asia- Dictionary of oriental literatures ದಲ್ಲಿ ಎರಡು ಲೇಖನಗಳು

ಕನ್ನಡದಿಂದ ಇಂಗ್ಲಿಷ್ ಗೆ  ಅನುವಾದ: ಸ್ಪೀಕಿಂಗ ಆಫ್ ಶಿವ( ವಚನಗಳ ಅನುವಾದ)

ಪ್ರಾಚೀನ ತಮಿಳು ಸಾಹಿತ್ಯದಿಂದ  ಇಂಗ್ಲಿಷ್ ಗೆ ಅನುವಾದ: ದಿ ಇಂಟೀರಿಯರ್ ಲ್ಯಾಂಡಸ್ಕೇಪ್

ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ಏ.ಕೆ.ರಾಮಾನುಜನ್
ಕನ್ನಡ ಸಾಹಿತ್ಯ
ಗೀತಾ ಮೋಹನ ಮುರಲಿ

ಗೀತಾ ಮೋಹನ ಮುರಲಿ ಇವರು ಇಂಗ್ಲಿಷಿನಿಂದ ಕನ್ನಡಕ್ಕೆ ಅನುವಾದಿಸಿದ ಕಾದಂಬರಿಗಳು ಇಂತಿವೆ:

 ದಿ ಡೆವಿಲ್ಸ್ ವಿಂಡ್ (ಮೂಲ: ಮನೋಹರ ಮಾಳಗಾವಕರ)...ಅನುವಾದ: ಸುಂಟರಗಾಳಿ
 ಹಿ ವ್ಹೂ ರೈಡ್ಸ್ ಎ ಟೈಗರ್ (ಮೂಲ: ಭವಾನಿ ಭಟ್ಟಾಚಾರ್ಯ)..ಅನುವಾದ: ಹುಲಿಸವಾರಿ
 ದ ಡಾರ್ಕ್ ಹೋಲ್ಡ್ಸ್ ನೋ ಟೆರರ್(ಮೂಲ: ಶಶಿ ದೇಶಪಾಂಡೆ).ಅನುವಾದ: ಅಂಜಿಕೆ ಕತ್ತಲೆಯಲಿಲ್ಲ

ಗೀತಾ ಮೋಹನ ಮುರಲಿ
ಗೀತಾ ಮೋಹನ ಮುರಲಿ
ಕನ್ನಡ ಸಾಹಿತ್ಯ
ಲ್ಯಾಟಿನ್

ಪ್ರಾಚೀನ ರೋಮ್ ಜನರು ಬಳಸುತ್ತಿದ್ದ ಭಾಷೆ ಲ್ಯಾಟಿನ್. ಭಾರತ ದೇಶದಲ್ಲಿ ಸಂಸ್ಕೃತ ಭಾಷೆಗಿರುವ ಸ್ಥಾನಮಾನ, ಗೌರವ ಯೂರೋಪ್ ನ ಈ ಭಾಷೆಗಿದೆ.ಇದು ರೋಮನ್ ಕ್ಯಾಥೋಲಿಕ್ ಧರ್ಮಪೀಠದ ಅಧಿಕೃತ ಭಾಷೆಯಾಗಿತ್ತು. ಆರಂಭದ ಲ್ಯಾಟಿನ್ ಸಾಹಿತ್ಯದ ಮೇಲೆ ಗ್ರೀಕ್ ಸಾಹಿತ್ಯದ ಪ್ರಭಾವ ಧಾರಾಳವಾಗಿ ಕಾಣಬಹುದು. ಅಗಸ್ಟಸ್ ಚಕ್ರವರ್ತಿಯ ಅವಧಿಯನ್ನು ಲ್ಯಾಟಿನ್ ಭಾಷೆಯ ಸುವರ್ಣಯುಗವೆಂದು ಕರೆಯುವವರು. ಪ್ರಸಿದ್ಧ ಸಾಹಿತಿಗಳಾದ ಹೂರೇಸ್, ವರ್ಜಿಲ್ ಹಾಗೂ ಓವಿಡ್ ರು ಇದ್ದಂತಹ ಕಾಲವದು. ರೋಮ್ ಸಾಮ್ರಾಜ್ಯದ ಪತನಾನಂತರ ಲ್ಯಾಟಿನ್ ಭಾಷೆ ಕುಂಠಿತವಾಗತೊಡಗಿತು. ನವೋದಯ ಕಾಲದಲ್ಲಿ ಮತ್ತೇ ಪುನರುಜ್ಜೀವನಗೊಂಡಿತು. ರೋಮ್, ಫ್ಲಾರೆನ್ಸ್ ಮತ್ತು ನೇಪಲ್ಸ್ ನಲ್ಲಿ ಲ್ಯಾಟಿನ್ ನ ಪ್ರಮುಖ ಅಧ್ಯಯನ ಕೇಂದ್ರ ಆರಂಭಗೊಂಡವು.
ಡಾಂಟೆ, ಪೆಟ್ರಾರ್ಕ್ ಮತ್ತು ಬೊಕಾಶಿಯೋ ಅವರ ಅಮೂಲ್ಯ ಕೃತಿಗಳು ಲ್ಯಾಟಿನ್ ಭಾಷೆ ನೀಡಿದ ಅತ್ಯಮೂಲ್ಯ ಕೊಡುಗೆಗಳೆಂದು ಪರಿಗಣಿಸಲಾಗಿದೆ.ಈ ಭಾಷೆ ಮೊದಲಿಗೆ ಲ್ಯಾಟಿನಿ ಬುಡಕಟ್ಟು ಜನಾಂಗದವರಿಂದ ಕ್ರಿ.ಪೂ.೩ನೇ ಶತಮಾನದಲ್ಲಿ ಹುಟ್ಟಿರುವುದಾಗಿ ಊಹಿಸಲಾಗಿದೆ.೪೭೬ ರಲ್ಲಿ ರೋಮನ್ ರಾಜ್ಯ ಕುಸಿದಾಗ ಜರ್ಮನಿಯ ಸಂಸ್ಥಾನಗಳು ಈ ಭಾಷೆಯನ್ನು ಆಡಳಿತ ಭಾಷೆಯಾಗಿ ಮಾಡಿಕೊಂಡವು

ಭಾಷೆಗಳು
ಆಲ್ಫೊನ್ಸೋ ಮಾವಿನ ಹಣ್ಣು

ಆಲ್ಫೊನ್ಸೋ ಮಾವಿನ ಹಣ್ಣು ವಿಶ್ವದಲ್ಲೇ ಹೆಸರು ಮಾಡಿರುವ ಭಾರತೀಯ ಮಾವಿನ ಹಣ್ಣಿನ ತಳಿಯಲ್ಲೊಂದು. ಇದು ಸ್ವಲ್ಪವೂ ನಾರಿರದ, ಬಹಳ ಸವಿಯಾದ ಕಾರಣ ಇದನ್ನು ಮಾವಿನ ಹಣ್ಣಿನ ತಳಿಗಳಲ್ಲಿ ಅತಿ ಶ್ರೇಷ್ಟ ಎಂದು ಕರೆಯಲಾಗುತ್ತದೆ. ಮಹಾರಾಷ್ಟ್ರದ ರತ್ನಾಗಿರಿ ಮತ್ತು ಗುಜರಾತಿನ ದಕ್ಷಿಣ ಜಿಲ್ಲೆಗಳಾದ ವಲ್ಸಾಡ್ ಮತ್ತು ನವಸಾರಿ ಪ್ರದೇಶಗಳಲ್ಲಿ ಇದರ ಉತ್ಪಾದನೆಯನ್ನು ಹೆಚ್ಚಾಗಿ ಕಾಣಬಹುದು. ಮರಾಠಿಯಲ್ಲಿ 'ಹಾಪೂಸ್' ಎಂದು ಕರೆಯಲ್ಪಡುವ ಈ ಹಣ್ಣು ಭಾರತದ ಅತ್ಯಂತ ದುಬಾರಿ ಮಾವಿನ ಹಣ್ಣು ಎಂದು ಪರಿಗಣಿಸಲಾಗುತ್ತದೆ. ಸಾಮಾನ್ಯವಾಗಿ ಈ ತಳಿಯ ಉತ್ತಮ ದರ್ಜೆಯ ಹಣ್ಣುಗಳು ವಿದೇಶಗಳಿಗೆ ರಫ್ತಾಗುವುದು. 
ಕನ್ನಡದಲ್ಲಿ (ಉತ್ತರ ಕರ್ನಾಟಕದಲ್ಲಿ) 'ಆಪೂಸ್ ' ಏನ್ನುತ್ತಾರೆ. ಕರ್ನಾಟಕದ ಕಾರವಾರ ಜಿಲ್ಲೆಯಲ್ಲಿಯು ಇದನ್ನು ಬೆಳೆಯುತ್ತಾರೆ. ಪ್ರತಿ ಮಾವು ೧೫೦ ರಿಂದ ೩೦೦ ಗ್ರಾಂ ತೂಗುತ್ತದೆ
 (೫.೩ ಮತ್ತು ೧೦.೬ ಔನ್ಸ್).

ನೋಡಿ
ಆಲ್ಫಾನ್ಸೊ ಮಾವಿನ ಹಣ್ಣು

ಹಣ್ಣುಗಳು
ಮಾವಿನ ಹಣ್ಣಿನ ತಳಿಗಳು
ಹುಯಿಲಗೋಳ ನಾರಾಯಣರಾಯ

ಹುಯಿಲಗೋಳ ನಾರಾಯಣರಾಯರು (೧೮೮೪-೧೯೭೧) - ಕನ್ನಡದ ಪ್ರಮುಖ ಸಾಹಿತಿಗಳಲ್ಲೊಬ್ಬರು. ಕರ್ನಾಟಕ ನಾಡಗೀತೆಯೆನಿಸಿದ್ದ ಉದಯವಾಗಲಿ ನಮ್ಮ ಚೆಲುವ ಕನ್ನಡನಾಡು ಗೀತೆಯನ್ನು ರಚಿಸಿದವರು.

ಜೀವನ

೧೮೮೪ ಅಕ್ಟೋಬರ್ ೪ ರಂದು ಗದಗದಲ್ಲಿ ಜನಿಸಿದರು. ಇವರ ತಂದೆ ಕೃಷ್ಣರಾಯರು , ತಾಯಿ ರಾಧಾಬಾಯಿ(ಬಹಿಣಕ್ಕ). ಬಾಲ್ಯದ ಶಿಕ್ಷಣವನ್ನು  ಗದಗ, ಗೋಕಾಕ ಹಾಗೂ  ಧಾರವಾಡಗಳಲ್ಲಿ ಪೂರೈಸಿದರು. ೧೯೦೨ ರಲ್ಲಿ ಧಾರವಾಡದಲ್ಲಿ ಮೆಟ್ರಿಕ್ ಪರೀಕ್ಷೆಯನ್ನು ಮುಗಿಸಿ ಉಚ್ಚ ಶಿಕ್ಷಣಕ್ಕಾಗಿ ಪುಣೆಯ ಫರ್ಗ್ಯೂಸನ್ ಕಾಲೇಜನ್ನು (ಮುಂಬೈ ವಿಶ್ವವಿದ್ಯಾಲಯ) ಸೇರಿದರು. ೧೯೦೭ ರಲ್ಲಿ ಬಿ.ಎ. ಪದವಿಯನ್ನು ಪಡೆದ ಬಳಿಕ ಧಾರವಾಡದ ವಿಕ್ಟೋರಿಯಾ ಪ್ರೌಢಶಾಲೆಯಲ್ಲಿ ಶಿಕ್ಷಕರಾದರು. ಕೆಲಕಾಲದ ನಂತರ ಶಿಕ್ಷಕ ವೃತ್ತಿಯನ್ನು ತ್ಯಜಿಸಿ, ಮುಂಬೈಗೆ ತೆರಳಿ,ಕಾನೂನು ಪದವಿಯನ್ನು ಪಡೆದು ೧೯೧೧ರಲ್ಲಿ ವಕೀಲಿ ವೃತ್ತಿಯನ್ನು ಗದಗದಲ್ಲಿ ಆರಂಭಿಸಿದರು.

ಸಾಹಿತ್ಯ

ನಾರಾಯಣರಾಯರು ಮೂಲತಃ ನಾಟಕಕಾರರು. ಕನ್ನಡ ರಂಗಭೂಮಿಗಾಗಿ ಕಾಲ್ಪನಿಕ, ಐತಿಹಾಸಿಕ,ಪೌರಾಣಿಕ, ಸಾಮಾಜಿಕ ಹೀಗೆ ವಿವಿಧ ಬಗೆಯ ನಾಟಕಗಳನ್ನು ರಚಿಸಿ ಪ್ರದರ್ಶಿಸಿದರು. ಇವರ ಅನೇಕ ಕವನಗಳು ಅಂದಿನ ಪತ್ರಿಕೆಗಳಾದ  ಜೈ ಕರ್ನಾಟಕ ವೃತ್ತ , ಪ್ರಭಾತ , ಧನಂಜಯ ಮೊದಲಾದವುಗಳಲ್ಲಿ ಪ್ರಕಟವಾಗಿವೆ.

ನಾರಾಯಣರಾಯರು ತಮ್ಮ ನಾಟಕಗಳಿಗಾಗಿ ಗೀತೆಗಳನ್ನು ರಚಿಸಿದ್ದರು. ನಾರಾಯಣ ರಾಯರು  ಮೂಡಲು ಹರಿಯಿತು ಎಂಬ ಕಾದಂಬರಿಯನ್ನೂ ಬರೆದಿದ್ದರೆಂದು ತಿಳಿದು ಬಂದಿದೆ. ಆದರೆ ಈ ಕಾದಂಬರಿಯ ಹಸ್ತಪ್ರತಿ ಈಗ ಲಭ್ಯವಿಲ್ಲ.

ನಾಟಕಗಳು

ಹುಯಿಲಗೋಳ ನಾರಾಯಣರು ಐತಿಹಾಸಿಕ, ಪೌರಾಣಿಕ, ಸಾಮಾಜಿಕ, ಕಾಲ್ಪನಿಕ ನಾಟಕಗಳನ್ನು ರಚಿಸಿದ್ದಾರೆ. ಅವುಗಳ ಪಟ್ಟಿ ಕೆಳಕಂಡಂತಿವೆ.

ಕಾಲ್ಪನಿಕ

 ವಜ್ರಮುಕುಟ (೧೯೧೦)
 ಕನಕವಿಲಾಸ (೧೯೧೩)

ಐತಿಹಾಸಿಕ

 ಪ್ರೇಮಾರ್ಜುನ(೧೯೧೨)
 ಮೋಹಹರಿ(೧೯೧೪)
 ಅಜ್ಞಾತವಾಸ(೧೯೧೫)
 ಪ್ರೇಮವಿಜಯ(೧೯೧೬)
 ಸಂಗೀತ ಕುಮಾರರಾಮ ಚರಿತ(೧೯೧೭)
 ವಿದ್ಯಾರಣ್ಯ(೧೯೨೧)

ಪೌರಾಣಿಕ

 ಭಾರತಸಂಧಾನ(೧೯೧೮)
 ಉತ್ತರ ಗೋಗ್ರಹಣ(೧೯೨೨)

ಸಾಮಾಜಿಕ

 ಸ್ತ್ರೀ ಧರ್ಮ ರಹಸ್ಯ(೧೯೧೯)
 ಶಿಕ್ಷಣಸಂಭ್ರಮ(೧೯೨೦)
 ಪತಿತೋದ್ಧಾರ(೧೯೫೨)
 ಸಂಗೀತ ಪುನರಾಗಮನ (೧೯೨೪-೫೬)

ಪ್ರಶಸ್ತಿ ಹಾಗು ಗೌರವಗಳು

 ಮುಂಬಯಿ ಸರಕಾರವು ಪತಿತೋದ್ಧಾರ ನಾಟಕಕ್ಕೆ ೧೯೫೪ರಲ್ಲಿ ಬಹುಮಾನ ನೀಡಿತು.
 ಕಲೋಪಾಸಕ ಮಂಡಳಿಯಿಂದ ಸನ್ಮಾನ - ೧೯೫೨
 ಗದಗ - ಬೆಟಗೇರಿ ನಾಗರಿಕರಿಂದ ಸನ್ಮಾನ - ೧೯೩೫
 ಗದಗ ವಕೀಲರ ಸಂಗದಿಂದ - ೧೯೫೫
 ಕರ್ನಾಟಕ ಸರ್ಕಾರ ಪ್ರಥಮ ರಾಜ್ಯೋತ್ಸವ - ೧೯೫೬
 ಕನ್ನಡ ಸಾಹಿತ್ಯ ಪರಿಷತ್ತು - ೧೯೬೧

ಇತರ ವಿಷಯಗಳು

ನಾರಾಯಣರಾಯರ ಸಂಗಡಿಗರು ಅಥವಾ ನಾಟ್ಯವಿಲಾಸಿಗಳು ಆಡಿದ ಇವರ ನಾಟಕಗಳ ಸಂಪಾದನೆಯನ್ನು ಸಮಾಜಶಿಕ್ಷಣ ಮತ್ತು ಸುಧಾರಣೆಗೆ ವಿನಿಯೋಗಿಸಲು ಇವರು ಉದ್ದೇಶಿಸಿದ್ದರು. ಅದರಂತೆ ಗದಗಿನಲ್ಲಿ ವಿಧ್ಯಾದಾನ ಸಮಿತಿ ಯಿಂದ ಪ್ರೌಢಶಾಲೆಯೊಂದು ನಿರ್ಮಾಣವಾಯಿತು.

ನಾರಾಯಣರಾಯರು ಅನೇಕ ಸಾಮಾಜಿಕ ಸಂಘಟನೆಗಳಲ್ಲಿಯೂ ಸೇವೆ ಸಲ್ಲಿಸಿದ್ದರು.

ಉದಯವಾಗಲಿ ಗೀತೆ

ಉದಯವಾಗಲಿ ನಮ್ಮ ಚೆಲುವ ಕನ್ನಡ ನಾಡು ಹುಯಿಲಗೋಳ ನಾರಾಯಣರು ರಚಿಸಿದ ಗೀತೆ ಕರ್ನಾಟಕ ರಾಜ್ಯದ ನಾಡಗೀತೆಯೆಂದು ಖ್ಯಾತಿ ಪಡೆದಿತ್ತು.  ಈ ಗೀತೆಯನ್ನು ಬೆಳಗಾವಿಯಲ್ಲಿ ಜರುಗಿದ, ೧೯೨೪ರ ಕಾಂಗ್ರೆಸ್ ಅಧಿವೇಶನದಲ್ಲಿ ಹಾಡಲಾಗಿತ್ತುಮಹಾತ್ಮ ಗಾಂಧಿಯವರುಈ ಅಧಿವೇಶನದ ಅಧ್ಯಕ್ಷರಾಗಿದ್ದರು.  ಈ ಗೀತೆಯನ್ನು ೧೯೨೪ರಲ್ಲಿ ಬೆಳಗಾವಿಯಲ್ಲಿ ಜರುಗಿದ ಕಾಂಗ್ರೆಸ್ ಅಧಿವೇಶನದಲ್ಲಿ ಸ್ವಾಗತಗೀತೆಯಾಗಿ ಹಾಡಲಾಗಿತ್ತು.  ಆಗಿನ್ನೂ ಬಾಲಕಿಯಾಗಿದ್ದ ಪದ್ಮಭೂಷಣ ಪ್ರಶಸ್ತಿ ಗಳಿಸಿದ್ದ ಗಂಗೂಬಾಯಿ ಹಾನಗಲ್ ಈ ಗೀತೆಯನ್ನು ಅಂದು ಹಾಡಿದ್ದರು. 
೧೯೭೦ ರಲ್ಲಿ ಅಧಿಕೃತ ನಾಡಗೀತೆ ಪಟ್ಟಿಯಿಂದ ಇದನ್ನು ತೆಗೆದು ಹಾಕಲಾಯಿತು,

ಉದಯವಾಗಲಿ ನಮ್ಮ ಚೆಲುವ ಕನ್ನಡ ನಾಡು

ಉದಯವಾಗಲಿ ನಮ್ಮ ಚೆಲುವ ಕನ್ನಡ ನಾಡು

ಬದುಕು ಬಲುಹಿನ ನಿಧಿಯು ಸದಭಿಮಾನದ ಗೂಡು || ಪ ||

ರಾಜನ್ಯರಿಪು ಪರಶುರಾಮನಮ್ಮನ ನಾಡು

ಆ ಜಲಧಿಯನೆ ಜಿಗಿದ ಹನುಮನುದಿಸಿದ ನಾಡು

ಓಜೆಯಿಂ ಮೆರೆದರಸುಗಳ ಸಾಹಸದ ಸೂಡು

ತೇಜವನು ನಮಗೀವ ವೀರವೃಂದದ ಬೀಡು

ಲೆಕ್ಕಿಗಮಿತಾಕ್ಷರರು ಬೆಳೆದು ಮೆರೆದಿಹ ನಾಡು

ಜಕ್ಕಣನ ಶಿಲ್ಪ ಕಲೆಯಚ್ಚರಿಯ ಕರುಗೋಡು

ಚೊಕ್ಕ ಮತಗಳ ಸಾರಿದವರಿಗಿದು ನೆಲೆವೀಡು

ಬೊಕ್ಕಸದ ಕಣಜವೈ ವಿದ್ವತ್ತೆಗಳ ಕಾಡು

ಪಾವನೆಯರಾ ಕೃಷ್ಣೆ ಭೀಮೆಯರ ತಾಯ್ನಾಡು

ಕಾವೇರಿ ಗೋದೆಯರು ಮೈದೊಳೆವ ನಲುನಾಡು

ಆವಗಂ ಸ್ಫೂರ್ತಿಸುವ ಕಬ್ಬಿಗರ ನಡೆಮಾಡು

ಕಾವ ಗದುಗಿನ ವೀರನಾರಾಯಣನ ಬೀಡು.

ನಿಧನ

ಹುಯಿಲಗೋಳ ನಾರಾಯಣರಾಯರು ೪, ಜುಲೈ ೧೯೭೧ರಂದು ಹುಬ್ಬಳ್ಳಿಯಲ್ಲಿ ನಿಧನರಾದರು.

ಸಾಹಿತಿಗಳು
೧೮೮೪ ಜನನ
೧೯೭೧ ನಿಧನ
ಉಷಾ ಪಿ. ರೈ

ಉಷಾ ಪಿ. ರೈ ಕನ್ನಡ ಸಾಹಿತ್ಯಲೋಕದ ಹಿರಿಯ ಲೇಖಕಿ . ತುಳು ಹಾಗೂ ಇಂಗ್ಲೀಷ್ ನಲ್ಲೂ ಬರೆಯುತ್ತಿದ್ದಾರೆ. ಬರವಣಿಗೆಯ ಜೊತೆ ಕಸೂತಿ, ಸಮಾಜಸೇವೆ, ಚಿತ್ರಕಲೆ ಮುಂತಾದವುಗಳಲ್ಲಿ ತಮ್ಮನ್ನು ತೊಡಗಿಸಿಕೊಂಡವರು.

ಜೀವನ
ದಕ್ಷಿಣಕನ್ನಡ ಜಿಲ್ಲೆಯ ಉಡುಪಿಯಲ್ಲಿ ಮೇ ೨೩ ೧೯೪೫ ರಲ್ಲಿ ಜನಿಸಿದ ಉಷಾ, ಎ೦.ಎ. ಪದವೀಧರೆ. ತಂದೆ ಸ್ವಾತಂತ್ರ್ಯ ಹೋರಾಟಗಾರ ಹಾಗು ನವಯುಗ ಪತ್ರಿಕೆಯ ಸಂಪಾದಕ ಹಿರಿಯ ಪತ್ರಕರ್ತ ದಿ. ಕೆ ಹೊನ್ನಯ್ಯಶೆಟ್ಟಿ ಮತ್ತು ತಾಯಿ ಕೆ.ಪದ್ಮಾವತಿ ಶೆಟ್ಟಿ. ಪತಿ ಪ್ರಭಾಕರ ರೈಯವರು ಕೂಡಾ ತುಳು ಮತ್ತು ಕನ್ನಡ ಲೇಖಕ.
೧೯೭೪ ರಲ್ಲಿ ವಿಜಯಾ ಬ್ಯಾಂಕ್ ನಲ್ಲಿ ಅಧಿಕಾರಿಯಾಗಿ ಸೇರಿದ ಉಷಾ ಅವರು  ೨೫ ವರ್ಷ ಸೇವೆ ಸಲ್ಲಿಸಿದ್ದಾರೆ.

ಸಾಹಿತ್ಯ ಸೇವೆ
ಇವರ ಮೊದಲ ಕಾದಂಬರಿ "ಅನುಬಂಧ", ೧೯೭೪ ರಲ್ಲಿ ಪ್ರಜಾಮತ ವಾರಪತ್ರಿಕೆಯಲ್ಲಿ ಧಾರವಾಹಿಯಾಗಿ ಪ್ರಕಟವಾಯ್ತು. ನಂತರ ನಾಡಿನ ಪ್ರಮುಖ ಪತ್ರಿಕೆಗಳಲ್ಲಿ ಉಷಾ ಅವರ ಹನಿಗವನಗಳು, ಕಾದಂಬರಿಗಳು, ಸಣ್ಣಕಥೆಗಳು, ಪ್ರವಾಸ ಕಥನ , ಲೇಖನಗಳು , ಚಿಂತನಗಳು ಪ್ರಕಟಗೊಂಡಿವೆ.

ಕಾದ೦ಬರಿಗಳು
 ಪರಿಭ್ರಮಣ - ೧೯೭೪
 ಅನುಬಂದ - ೧೯೭೫
 ಉತ್ತರಣ   - ೧೯೭೮
 ಸುಪ್ತಸ್ವರ   - ೧೯೮೬
 ನಿಶಾನೆ     - ೧೯೮೯
 ಜಾಗೃತಿ     - ೧೯೯೫
 ನಿಯತಿ      - ೨೦೦೨

ಕವನ ಸಂಕಲನ
 ಕನಸುಗಳು ನನಸುಗಳು - ೧೯೮೩
 ಹಕ್ಕಿ ಮತ್ತು ಗಿಡುಗ       - ೨೦೦೪
 ಊರುಕೋಲು (ತುಳು ಕವನಸಂಕಲನ)- ೨೦೦೪

ಸಣ್ಣಕಥೆಗಳು
 ಬದುಕೆಂಬ ಚದುರಂಗದಾಟದ ದಾಳಗಳು - ೧೯೯೫
 ಒ೦ದೇ ದೋಣಿಯ ಪ್ರಯಾಣಿಕರು- ೨೦೦೧

ಪ್ರಬ೦ಧ ಸಂಕಲನ
 ಆಂತರ್ಯ  - ೧೯೯೭

ಪ್ರವಾಸ ಕಥನ
 ಲಕ್ಷದ್ವೀಪಕ್ಕೆ ಲಗ್ಗೆ ಇಟ್ಟಾಗ - ೨೦೦೪

ಸಂಪಾದಿತ ಕೃತಿಗಳು
 ನವಯುಗದ ಪ್ರವರ್ತಕ - ೧೯೯೫
 ಲೇಖಕಿ - ೨೦೦೪
 ಲೇಖಲೋಕ ೩ - ೨೦೦೧
 ಲೇಖಲೋಕ ೪ - ೨೦೦೩
 ಲೇಖಕಿಯರ ಸಣ್ಣ ಕಥೆಗಳು (೨ ಭಾಗಗಳು)- ೨೦೦೫
 ಎಪ್ಪತ್ತರ ವಯಸು ಇಪ್ಪತ್ತರ ಮನಸು- ೨೦೦೫
 ತುಳು ಕಬಿತೆಲು ಬೊಕ್ಕ ಗಾದೆಲು - ೧೯೯೩

 ನೂರಾರು ಸ್ಮರಣ ಸಂಚಿಕೆಗಳು ಹಾಗೂ ಅಭಿನಂದನಾ ಗ್ರಂಥಗಳಲ್ಲಿ ಹಾಗೂ ಬೇರೆ ಬೇರೆ ಪತ್ರಿಕೆಗಳಲ್ಲಿ  ಸಾಂಧರ್ಬಿಕ ಹಾಗೂ ಸಾಹಿತ್ಯಿಕ ಲೇಖನಗಳು

ಪ್ರಶಸ್ತಿಗಳು
 ಅತ್ತಿಮಬ್ಬೆ ಗೊರೂರು ಪ್ರತಿಷ್ಠಾನ ಸುವರ್ಣ ಸ್ವಾತಂತ್ರ್ಯೋತ್ಸವ ಸನ್ಮಾನ
 ಕುರುಂಜಿ ವೆಂಕಟರಮಣ ಪ್ರತಿಭಾ ಪುರಸ್ಕಾರ
 ವಿಜಯಾ ಬ್ಯಾಂಕ್ ಕನ್ನಡ ಸಂಘದ ಗೌರವ
 ಸಾಹಿತ್ಯ ಪರಿಷತ್ತಿನಿ೦ದ ಕೊಡಲಾಗುವ ಬಿ ಸರೋಜಾದೇವಿ ಸಾಹಿತ್ಯ ಪ್ರಶಸ್ತಿ - ೨೦೦೨
 ಸಾಹಿತ್ಯ ಪರಿಷತ್ತಿನ ನೀಲಗ೦ಗಾ ದತ್ತಿನಿಧಿ ಬಹುಮಾನ (ಹಕ್ಕಿ ಮತ್ತು ಗಿಡುಗ ಕೃತಿಗೆ)
 ಅಮ್ಮ ಪ್ರಶಸ್ತಿ ( ಹಕ್ಕಿ ಮತ್ತು ಗಿಡುಗ ಕೃತಿಗೆ)
 ತುಳುವೆರೆಂಕುಲು ಬೆಂಗಳೂರು(ರಿ)ಸಂಸ್ಥೆಯವರಿಂದ 'ಬಲಿಯೇಂದ್ರ ಪುರಸ್ಕಾರ -೨೦೦೯

ಇತರೆ ವಿಷಯಗಳು
ಹಲವಾರು ಕವಿಗೋಷ್ಠಿಗಳಲ್ಲಿ , ಸಾಹಿತ್ಯ  ಸಮ್ಮೇಳನಗಳಲ್ಲಿ ಭಾಗವಹಿಸಿದ್ದಾರೆ.  ಸ್ತ್ರೀಲೋಕ ಕಾಯ೯ಕ್ರಮದ ಮೂಲಕ ಸ್ತ್ರೀಯರಿಗೆ ಸಂಬಂಧಪಟ್ಟ ಸಮಸ್ಯೆಗಳಬಗ್ಗೆ ವ್ಯಾಪಕವಾಗಿ ಚಚಿ೯ಸಿದ್ದಾರೆ. ೫ ವರುಷ 'ಕರ್ನಾಟಕ ಲೇಖಕಿಯರ ಸಂಘದ 'ಸಮಥ೯ ಅದ್ಯಕ್ಷಿಣಿಯಾಗಿ ಸೇವೆ ಸಲ್ಲಿಸಿದ್ದಾರೆ. ಸಾಹಿತ್ಯ ಕೃಷಿಯ ಜೊತೆಗೆ 'ಮಹಿಳಾ ದಕ್ಷತಾ ಸಮಿತಿ' ಮತ್ತು 'ವನಿತಾ ಸಹಾಯವಾಣಿ' ಕೇಂದ್ರಗಳಲ್ಲಿ ಸಹಾಯಕರಾಗಿ ದುಡಿದಿದ್ದಾರೆ.

ಉಲ್ಲೇಖಗಳು

ಕನ್ನಡ ಸಾಹಿತ್ಯ
ಉಷಾ ಪಿ.ರೈ
ಉಷಾ ಪಿ.ರೈ
೧೯೬೩

೧೯೬೩ - ೨೦ನೆ ಶತಮಾನದ ೬೩ನೆ ವರ್ಷ.

ಪ್ರಮುಖ ಘಟನೆಗಳು

ಚಲನಚಿತ್ರಗಳು

ವಾಲ್ಮಿಕಿ

ಜನನ 
 ಜೂನ್ ೩ - ಕನ್ನಡದ ಸಾಹಿತಿ ಟಿ.ಸಿ.ಪೂರ್ಣಿಮಾ
 ಡಿಸೆಂಬರ್ ೦೧ - ಕನ್ನಡ ರಂಗಭೂಮಿಯ ಶ್ರೇಷ್ಠ ಅಭಿನೇತ್ರಿ ಅಹಲ್ಯ ಬಲ್ಲಾಳ್

ನಿಧನ 

 ಕನ್ನಡದ ಸಾಹಿತಿ, ಕಾದಂಬರಿಗಾರ್ತಿ ತ್ರಿವೇಣಿ

ಇವನ್ನೂ ನೋಡಿ 
 ೧೯೬೨ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳು

ವರ್ಷ-೧೯೬೩ ಕನ್ನಡಚಿತ್ರಗಳು
೧೯೬೩
ವರ್ಷಗಳು
೧೯೬೨

೧೯೬೨ - ೨೦ನೆ ಶತಮಾನದ ೬೨ನೆ ವರ್ಷ

ಪ್ರಮುಖ ಘಟನೆಗಳು

ಜನನ 
 ಫೆಬ್ರುವರಿ ೨೨ - ಆಸ್ಟ್ರೇಲಿಯಾದ ಪ್ರಸಿದ್ಧ ವನ್ಯಜೀವಿ ಸಂರಕ್ಷಕ ಸ್ಟೀವ್ ಇರ್ವಿನ್

ನಿಧನ 

 ಅಕ್ಟೋಬರ್ ೨೭ - ಕನ್ನಡದ ವಿದ್ವಾಂಸ, ಸಾಹಿತಿ ದೇವುಡು ನರಸಿಂಹಶಾಸ್ತ್ರಿ

ಇವನ್ನೂ ನೋಡಿ 
 ೧೯೬೨ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳು

೧೯೬೨
ವರ್ಷಗಳು
೧೯೬೧

೧೯೬೧ - ೨೦ನೆ ಶತಮಾನದ ೬೧ನೆ ವರ್ಷ

ಪ್ರಮುಖ ಘಟನೆಗಳು

ಜನನ 
 ಮೇ ೧೧ - ಕನ್ನಡದ ಸಾಹಿತಿಗಳಲ್ಲೊಬ್ಬರಾದ ಸವಿತಾ ನಾಗಭೂಷಣ
 ಡಿಸೆಂಬರ್ ೩ - ವಿಜ್ಞಾನಿ ಹಾಗೂ ಕನ್ನಡದ ವಿಜ್ಞಾನ ಬರಹಗಾರ ಹಾಲ್ದೊಡ್ಡೇರಿ ಸುಧೀಂದ್ರ

ನಿಧನ 

 ಬೆಳ್ಳಾವೆ ನರಹರಿ ಶಾಸ್ತ್ರಿ

ಇವನ್ನೂ ನೋಡಿ 
 ೧೯೬೧ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳು

೧೯೬೧
ವರ್ಷಗಳು
೧೯೬೦

೧೯೬೦ - ೨೦ನೆ ಶತಮಾನದ ೬೦ನೆ ವರ್ಷ. ಇದೊಂದು ಅಧಿಕ ವರ್ಷ.

ಪ್ರಮುಖ ಘಟನೆಗಳು

ಜನನ 
 ಕನ್ನಡದ ಲೇಖಕರಲ್ಲೊಬ್ಬರಾದ ಅಮರೇಶ ನುಗಡೋಣಿ
 ಗಗನಯಾತ್ರಿ ಕಲ್ಪನಾ ಚಾವ್ಲ

ನಿಧನ

ಇವನ್ನೂ ನೋಡಿ 
 ೧೯೬೦ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳು

೧೯೬೦
ವರ್ಷಗಳು
೧೯೫೯



ಪ್ರಮುಖ ಘಟನೆಗಳು

ಜನನ 
 ಹೆಚ್.ಡಿ.ಕುಮಾರಸ್ವಾಮಿ
 ಕಪಿಲ್ ದೇವ್

ಮರಣ 

೧೯೫೯
೧೯೫೮



ಪ್ರಮುಖ ಘಟನೆಗಳು
 ಬಳ್ಳಾರಿಯಲ್ಲಿ ೪೦ನೇ ಕನ್ನಡ ಸಾಹಿತ್ಯ ಸಮ್ಮೇಳನ, ಅಧ್ಯಕ್ಷತೆ - ವಿ. ಕೃ. ಗೋಕಾಕ.
 ಭಾರತ ರತ್ನ - ಡಾ. ಧೊಂಡೊ ಕೇಶವ ಕರ್ವೆ

ಜನನ

ಮರಣ

ಚಲನಚಿತ್ರಗಳು 
 ಅಕಿರಾ ಕುರೋಸಾವಾರವರ ಹಿಡ್ಡನ್ ಫೋರ್ಟ್ರೆಸ್ ಚಿತ್ರ. 
 ಸಾಧನಾ - ಸುನಿಲ್ ದತ್ ನಟಿಸಿದ ಚಿತ್ರ.

ಪುಸ್ತಕಗಳು 
 ಆರ್. ಕೆ. ನಾರಾಯಣ್ರವರ 'ದಿ ಗೈಡ್'.

೧೯೫೮
೧೯೫೭

೧೯೫೭ - ೨೦ನೆ ಶತಮಾನದ ೫೭ನೆ ವರ್ಷ.

ಪ್ರಮುಖ ಘಟನೆಗಳು 
 ಏಪ್ರಿಲ್ ೫ - ಇ. ಎಂ. ಎಸ್ ನಂಬೂದರಿಪಾದ್ ಕೇರಳ ರಾಜ್ಯದ ಮೊದಲ ಕಮ್ಯುನಿಸ್ಟ್ ಮುಖ್ಯಮಂತ್ರಿಯಾಗಿ ಆಯ್ಕೆ.
 ಜುಲೈ ೨೯ - ಅಂತರರಾಷ್ಟ್ರೀಯ ಅಣುಶಕ್ತಿ ಸಂಸ್ಥೆ ಸ್ಥಾಪನೆ.

ಜನನ 
 ಮಾರ್ಚ್ ೧೦ - ಒಸಾಮ ಬಿನ್ ಲ್ಯಾಡನ್, ಸೌದಿ ಭಯೋತ್ಪಾದಕ
 ಜೂನ್ ೮ - ಸ್ಕಾಟ್ ಆಡಮ್ಸ್, ಅಮೇರಿಕಾದ ವ್ಯಂಗ್ಯಚಿತ್ರಕಾರ
 ಜೂನ್ ೧೨ - ಜಾವೇದ್ ಮಿಯಾಂದಾದ್, ಪಾಕಿಸ್ತಾನಿ ಕ್ರಿಕೆಟಿಗ
 ಡಿಸೆಂಬರ್ ೨೪ - ಹಮೀದ್ ಕರ್ಜಾಯ್, ಆಫ್ಘಾನಿಸ್ತಾನದ ರಾಷ್ಟ್ರಪತಿ

ಮರಣ

ಇವನ್ನೂ ನೋಡಿ 
 ೧೯೫೭ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳು

೧೯೫೭
೧೯೫೬

೧೯೫೬ - ೨೦ನೆ ಶತಮಾನದ ೫೬ನೆ ವರ್ಷ.

ಪ್ರಮುಖ ಘಟನೆಗಳು 
 ಜನವರಿ ೧- ಆಂಗ್ಲೋ-ಈಜಿಪ್ಟಿ ಕಂಡೋಮಿನಿಯಂ ಸುಡಾನ್ ನಲ್ಲಿ  ಕೊನೆಗೊಳ್ಳುತ್ತದೆ.

 ಜನವರಿ ೧೬-ಈಜಿಪ್ಟಿನ ನಾಯಕ ಗಮಲ್ ಅಬ್ದೆಲ್ ನಸ್ಸೇರ್ ಪ್ಯಾಲೆಸ್ಟೈನ್ ಮರುಗೆಲ್ಲುವ ಪ್ರತಿಜ್ಞೆಯನ್ನು  ಮಾಡಿದರು.
ಫೆಬ್ರವರಿ ೨೫- ನಿಕಿತಾ ಕ್ರುಶ್ಚೇವ್ ಯವರು  ಜೋಸೆಫ್ ಸ್ಟಾಲಿನ್ನ ತಮ್ಮ ಭಾಷಣ ಆನ್ ದ ಕಲ್ಟ್ ಆಫ್ ಪರ್ಸ್ನಾಲಿಟಿ ಆಂಡ್ ಇಟ್ಸ್ ಕಾಸಿಕ್ವೆಂಸಸ್ ದಲ್ಲಿ  ಗೌರವ ಆಕ್ರಮಣ ಮಾಡಿದರು.
ಮಾರ್ಚ್ ೨೦- ಟುನೀಶಿಯ ಫ್ರಾನ್ಸ್ನಿಂದ ಸ್ವಾತಂತ್ರ್ಯ ಗಳಿಸಿತು.

ಜನನ 
 ಅರವಿಂದ ಮಾಲಗಿತ್ತಿ (ಕನ್ನಡದ ಸಾಹಿತಿಗಳಲ್ಲೊಬ್ಬರು))
 ಮನೇಕಾ ಗಾಂಧಿ
 ಜೂನ್ ೧೮- ಕಳೆದ ವಿದೇಶಿ ಪಡೆಗಳು ಈಜಿಪ್ಟನ್ನು ಬಿಟ್ಟು ಹೊರಟರು.

ನಿಧನ 
 ಡಿಸೆಂಬರ್ ೬ - ಬಿ. ಆರ್. ಅಂಬೇಡ್ಕರ್, ಆಧುನಿಕ ಭಾರತದ ಒಬ್ಬ ಪಿತಾಮಹ, ಸಂವಿಧಾನದ ವಾಸ್ತುಶಿಲ್ಪಿ, ಮತ್ತು ಭಾರತೀಯ ದಲಿತ ನಾಯಕ (ಜ. ೧೮೯೧)

ಉಲ್ಲೇಖಗಳು

೧೯೫೬
ವರ್ಷಗಳು
೧೯೫೫



ಪ್ರಮುಖ ಘಟನೆಗಳು

ಜನನ

ನಿಧನ 
 ಏಪ್ರಿಲ್ ೧೮ - ವಿಶ್ವವಿಖ್ಯಾತ ವಿಜ್ಞಾನಿ, ನೊಬೆಲ್ ಪ್ರಶಸ್ತಿ ಪುರಸ್ಕೃತ ಆಲ್ಬರ್ಟ್ ಐನ್‍ಸ್ಟೀನ್

೧೯೫೫
೧೯೫೪

೧೯೫೪ - ೨೦ನೆ ಶತಮಾನದ ೫೪ನೆ ವರ್ಷ.

ಪ್ರಮುಖ ಘಟನೆಗಳು

ಜನನ 
 ಶಂಕರ್ ನಾಗ್
 ಏಪ್ರಿಲ್ ೫ - ಕನ್ನಡದ ಲೇಖಕಿ, ಕವಯತ್ರಿಯಲ್ಲೊಬ್ಬರಾದ ಸ.ಉಷಾ
 ಜೂನ್ ೫ - ಕನ್ನಡದ ಲೇಖಕಿ, ಕವಯತ್ರಿಯಲ್ಲೊಬ್ಬರಾದ ಧಲತಾ ರಾಜಶೇಖರ್

ನಿಧನ

ಇವನ್ನೂ ನೋಡಿ 
 ೧೯೫೪ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳು

 

೧೯೫೪
ವರ್ಷಗಳು
೧೯೫೨



ಪ್ರಮುಖ ಘಟನೆಗಳು

೧೭ ಏಪ್ರಿಲ್ - ಮೊದಲ ಲೋಕಸಭೆಯ ಸದಸ್ಯತ್ವ ಆರಂಭವಾಗುತ್ತದೆ.
೧೫ ಮೇ - ಜಿ.ವಿ. ಮವ್ಲನ್‍ಕರ್ ಲೋಕಸಭಾ ಸ್ಪೀಕರ್ ಅಧಿಕಾರ ನಿಭಾಯಿಸುತ್ತದೆ.
೧೩ ಮೇ – ಪಂಡಿತ್ ನೆಹರು ಭಾರತದಲ್ಲಿ ತಮ್ಮ ಮೊದಲ ಸರ್ಕಾರವನ್ನು ರಚಿಸಿದರು.
ಮೊದಲ ಸಾರ್ವತ್ರಿಕ ಚುನಾವಣೆ ನಡೆಯಿತು . ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಜವಾಹರಲಾಲ್ ನೆಹರು ನೇತೃತ್ವದ ಅಧಿಕಾರಕ್ಕೆ ಸಜ್ಜಾಗುತ್ತದೆ.

ಜನನ 
 ಜೂನ್ ೩ - ಕನ್ನಡದ ಸಾಹಿತಿ ವಿಜಯಾ ದಬ್ಬೆ
 ಸೆಪ್ಟೆಂಬರ್ ೧೮ - ಕನ್ನಡ ಚಿತ್ರರಂಗದ ಖ್ಯಾತ ನಟರಲ್ಲೊಬ್ಬರಾದ ಡಾ. ವಿಷ್ಣುವರ್ಧನ್
 ಏಪ್ರಿಲ್ ೧೨ - ಕನ್ನಡ ಹವ್ಯಾಸಿ ರಂಗಭೂಮಿ ಕಲಾವಿದೆ, ಕನ್ನಡ ಚಿತ್ರರಂಗದ ನಟಿ, ಟಿವಿ ಧಾರಾವಾಹಿಗಳ ನಿರ್ದೇಶಕಿ ವೈಶಾಲಿ ಕಾಸರವಳ್ಳಿ
 ಜನವರಿ ೧೮ - ವೀರಪ್ಪನ್ (ನಿಧನ ೨೦೦೪).
 ಮೇ ೩೦ - ಅಂಬರೀಶ್ , ನಟ ಮತ್ತು ರಾಜಕಾರಣಿ.
 ಜೂನ್ ೨೦ - ವಿಕ್ರಮ್ ಸೇಠ್, ಕವಿ, ಕಾದಂಬರಿಕಾರ, ಪ್ರಯಾಣ ಲೇಖಕ, ವಾಗ್ಗೇಯಕಾರ, ಮಕ್ಕಳ ಬರಹಗಾರ, ಜೀವನಚರಿತ್ರೆಕಾರ ಮತ್ತು ಚರಿತ್ರಕಾರ.

ನಿಧನ

ಇವನ್ನೂ ನೋಡಿ 
 ೧೯೫೨ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳು

೧೯೫೨
೧೯೫೧



ಪ್ರಮುಖ ಘಟನೆಗಳು

ಜನನ

ಜೂನ್ ೨೩  - ಹಂಸಲೇಖ
ನವೆಂಬರ್ ೩ - ಅಂಬರೀಶ್

ನಿಧನ

೧೯೫೧
೧೯೫೦

೧೯೬೩ - ೨೦ನೆ ಶತಮಾನದ ೫೦ನೆ ವರ್ಷ.

ಪ್ರಮುಖ ಘಟನೆಗಳು 

 ಜನವರಿ ೨೬ರಂದು ಡಾ.ಅಂಬೇಡ್ಕರ್ ಅವರಿಂದ ಭಾರತದ ಸಂವಿಧಾನ ರಚನೆ. ಗಣರಾಜ್ಯೋತ್ಸವಕ್ಕೆ ನಾಂದಿ.

 ಎಮ್.ಆರ್.ಶ್ರೀನಿವಾಸಮೂರ್ತಿ ಯವರ ಅಧ್ಯಕ್ಷತೆಯಲ್ಲಿ ಕನ್ನಡ ಸಾಹಿತ್ಯ ಸಮ್ಮೇಳನ.

ಜನವರಿ ೨೬ ರಂದು ಭಾರತದ ಸಂವಿಧಾನವನ್ನು ಬಿಡುಗಡೆ ಮಾಡಿ, ಒಂದು ಗಣರಾಜ್ಯವನ್ನು ರಚಿಸಿತು ಮತ್ತು ರಾಜೇಂದ್ರ ಪ್ರಸಾದ್ ಇದರ ಮೊದಲ ರಾಷ್ಟ್ರಪತಿಯಾಗಿ ಪ್ರಮಾಣವಚನ ಸ್ವೀಕರಿಸಿದರು. ಮೈಸೂರು ಸಾಮ್ರಾಜ್ಯ ಹೊಸ ಗಣರಾಜ್ಯ ಎಂದು ವಿಲೀನಗೊಂಡಿತು.
ಫೆಬ್ರವರಿ ೧೪ ರಂದು ಕೋಲ್ಡ್ ವಾರ್:
ಸೋವಿಯತ್ ಒಕ್ಕೂಟ ಮತ್ತು ಪೀಪಲ್ಸ್ ರಿಪಬ್ಲಿಕ್ ಆಫ್ ಚೀನಾ ಪರಸ್ಪರ ರಕ್ಷಣಾ ಒಪ್ಪಂದಕ್ಕೆ ಸಹಿ.
ಡಿಸೆಂಬರ್ - ಮೊದಲ ಐದು ವರ್ಷಗಳ ಯೋಜನೆಗೆ ಜವಾಹರಲಾಲ್ ನೆಹರೂ ಅವರ ಹೆಸರನ್ನು ಸಂಸತ್ತಿನಲ್ಲಿ ಮಂಡಿಸಲಾಗಿತ್ತು. ಇದು ಕೃಷಿ ಮತ್ತು ಅಭಿವೃದ್ಧಿ ಸಮುದಾಯದ ಮಹತ್ವ.

ಜನನ 
 ಏಪ್ರಿಲ್ ೨೪ - ಕನ್ನಡದ ಸಾಹಿತಿಗಳಲ್ಲೊಬ್ಬರಾದ ಲೀಲಾ ಕಲಕೋಟಿ

ನಿಧನ 

 ಮುಳಿಯ ತಿಮ್ಮಪ್ಪಯ್ಯ

ಇವನ್ನೂ ನೋಡಿ 
 ೧೯೬೨ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳು

೧೯೫೦
ವರ್ಷಗಳು
೧೯೪೭



ಪ್ರಮುಖ ಘಟನೆಗಳು

 ಜುಲೈ ೧೯ - ಬರ್ಮಾದ ರಾಷ್ಟ್ರೀಯತೆ ಹೋರಾಟಗಾರ ಆಂಗ್ ಸಾನ್ ಹತ್ಯೆ.
 ಆಗಸ್ಟ್ ೧೫ - ಬ್ರಿಟೀಷರಿಂದ ಭಾರತಕ್ಕೆ ಸ್ವಾತಂತ್ರ್ಯ ಲಭ್ಯವಾಯಿತು.
 ಆಗಸ್ಟ್ ೧೫ - ಭಾರತ ಮತ್ತು ಪಾಕಿಸ್ತಾನ ಎರಡು ಪ್ರತ್ಯೇಕ ರಾಷ್ಟ್ರಗಳಾದವು.
 ಅಕ್ಟೋಬರ್ ೨೦ - ಮೊದಲ ಭಾರತ-ಪಾಕಿಸ್ತಾನ ಯುದ್ಧ ಪ್ರಾರಂಭ.
 ಅಕ್ಟೋಬರ್ ೩೦ - ಗ್ಯಾಟ್ ಒಪ್ಪಂದ ಸ್ಥಾಪನೆ. 
 ನವೆಂಬರ್ ೨೦ - ಯುನೈಟೆಡ್ ಕಿಂಗ್‍ಡಮ್ನ ರಾಜಕುಮಾರಿ ಎಲಿಜಬೆಥ್ ಮದುವೆ.

ದಿನಾಂಕ ತಿಳಿದಿರದ ಘಟನೆಗಳು 
 ಮಿಕಾಯಿಲ್ ಕಲಾಶ್ನಿಕೋವ್ ಇಂದ ಎಕೆ - ೪೭ ಸೃಷ್ಟಿ.
 ಕೇಂಬ್ರಿಡ್ಜ್ ವಿಶ್ವವಿದ್ಯಾಲಯ ಮಹಿಳಾ ವಿದ್ಯಾರ್ಥಿಯರಿಗೆ ಪೂರ್ಣ ದಾಖಲಾತಿ ನೀಡಲು ಪ್ರಾರಂಭಿಸಿತು.
 ಅರ್ಜೆಂಟೀನದಲ್ಲಿ ಮಹಿಳೆಯರಿಗೆ ಮತದಾನದ ಹಕ್ಕು ದೊರೆಯಿತು.

ಜನನ

ಮರಣ 

೧೯೪೭
ದಶಕ-೧೯೪೧-೧೯೫೦
ಸುನೀತಿ ಕೃಷ್ಣಸ್ವಾಮಿ

ಜನನ  - ಮೇ. ೨೧.೧೯೩೨ 
ಮರಣ - ಆಗಸ್ಟ್.೧೪.೨೦೦೦

ಪ್ರಸಿದ್ಧ ಕಾದಂಬರಿಗಾರ್ತಿ ಸುನೀತಿ ಕೃಷ್ಣ ಸ್ವಾಮಿಯವರು ಮೈಸೂರಿನವರು. ತಂದೆ ಸುಬ್ಬರಾವ್ ಮತ್ತು ತಾಯಿ ಪಾರ್ವತಮ್ಮ.

ಬರವಣಿಗೆ

ಇವರ ಬರವಣಿಗೆ ಪ್ರಾರಂಭವಾಗಿದ್ದು ಕೊರವಂಜಿ ಪತ್ರಿಕೆಯ ಮೂಲಕ. ೧೯೬೯ ರಲ್ಲಿ ಕನ್ನಡಪ್ರಭ ದಲ್ಲಿ ದೈನಿಕ ಧಾರಾವಾಹಿಯಾಗಿ ಪ್ರಕಟವಾಗುತ್ತಿದ್ದ ಅದೃಷ್ಟ ಚಕ್ರಇವರ ಮೊಟ್ಟ ಮೊದಲನೆಯ ಕಾದಂಬರಿ. ಪಚ್ಚೆ ಮನೆ ಎಂಬ ಇನ್ನೊಂದು ಕಾದಂಬರಿ ೧೯೭೨ರಲ್ಲಿ  ಸಂಯುಕ್ತ ಕರ್ನಾಟಕ ಪತ್ರಿಕೆಯಲ್ಲಿ ಧಾರಾವಾಹಿಯಾಗಿ ಪ್ರಕಟಗೊಂಡಿತ್ತು.

ಇತರ ಕಾದಂಬರಿಗಳು
ಪಚ್ಚೆ ಮನೆ (೧೯೭೮)
ಅದೃಷ್ಟ ಚಕ್ರ(೧೯೭೯)
 ಸಂಧ್ಯಾ ಕಿರಣ(೧೯೮೨)
 ಸ್ಮೃತಿ ತರಂಗ(೧೯೭೯)
 ಡಾಕ್ಟರ್ ರಮ್ಯ(೧೯೮೦)
 ಮಂದಾರ(೧೯೮೦)
 ಗಿಣಿ-ರಾಗಿಣಿ-ವಿರಾಗಿಣಿ(೧೯೮೨)
 ಮೃಗಜಲ(೧೯೮೩)
 ದೀಪ ಲಕ್ಷ್ಮೀ(೧೯೮೨)
 ಕಂದರದಿಂದ ಅಂಬರಕ್ಕೆ

ಕ್ಯಾನ್ಸರ್ ಕಾಯಿಲೆಯಿಗೆ ತುತ್ತಾಗಿದ್ದರೂ ಧೃತಿಗೆಡದೆ ಕಿದ್ವಾಯಿಸಂಸ್ಥೆಯ ಪತ್ರಿಕೆಗಳಿಗೆ ಹಲವಾರು  ಲೇಖನಗಳನ್ನು ಬರೆದು, ಕ್ಯಾನ್ಸರ್ ಪೀಡಿತರಿಗೆ ಧೈರ್ಯ ತುಂಬುತ್ತಿದ್ದರು.

ಸಾಹಿತಿಗಳು
ಲೇಖಕಿಯರು
ಸಂಧಿ



ಸಂಧಿ ಎಂದರೇನು?  

ಎರಡು ಅಕ್ಷರಗಳ ನಡುವೆ (ಸ್ವರ ಇಲ್ಲವೆ ವ್ಯಂಜನ) ಕಾಲ ವಿಳಂಬವಿಲ್ಲದಂತೆ ಮತ್ತು  ಅರ್ಥಕ್ಕೆ ವ್ಯತ್ಯಾಸ  ಬರದಂತೆ   ಸೇರಿಸಿ ಉಚ್ಛರಿಸುವುದು ಸಂಧಿ ಎನಿಸುವುದು.ಉದಾ : ಹೊಸಗನ್ನಡ=ಹೊಸ+ಕನ್ನಡ, ಹೊಸ-ಪೂರ್ವಪದ, ಕನ್ನಡ-ಉತ್ತರಪದ  ಪೂರ್ವಪದ+ಉತ್ತರಪದ=ಸಂಧಿಪದ. ಇಲ್ಲಿ ಪೂರ್ವಪದ ಮತ್ತು ಉತ್ತರಪದಗಳು ಮೂಲಪದಗಳು.  ಪೂರ್ವಪದದ ಕೊನೆಯ ಅಕ್ಷರ ‘ಅ’ಮತ್ತು ಉತ್ತರಪದದ ಮೊದಲನೆಯ ಅಕ್ಷರ ‘ಕ್’ಸಂಧಿಸಿದಾಗ ಸಂಧಿಕಾರ್ಯ ಆಗುವುದು. ಉದಾ : ಹೊಸ(ಅ)+(ಕ್)ಕನ್ನಡ = ಹ್+ಒ+ಸ್+ಅ+ಕ್+ಅ+ನ್+ನ್+ಅ+ಡ್+ಅ.  ಸಂಧಿ = ಕೂಡುವುದು.  ಎಂದರೆ, ಎರಡು ವರ್ಣಗಳು ಕೂಡಿ ಸಂಧಿಯಾಗುತ್ತದೆ. ಉದಾ: ಮರ=ಮ್+ಅ+ರ್+ಅ.  ಎರಡು ವರ್ಣಗಳು = ಮ್+ಅ ಮತ್ತು ರ್+ಅ.

ವಿದ್ವಾಂಸರ ಅಭಿಪ್ರಾಯ
ಸಂಧಿ ಎಂದರೆ, “ಎರಡು ಅಥವಾ ಹಲವಾರು ಅಕ್ಷರಗಳು ಒಂದಕ್ಕೊಂದು ಸೇರುವುದಕ್ಕೆ ವರ್ಣಾಕ್ಷರ ಸಂಧಿ ಎಂದು ಹೆಸರು”- ಕೇಶಿರಾಜ.
ಬೇರೆ ಬೇರೆಯಾಗಿದ್ದ ಅಕ್ಷರಗಳನ್ನು ಕೂಡಿಸಿ ಉಚ್ಛರಿಸುವುದಕ್ಕೆ ಸಂಧಿ ಎಂದು ಹೆಸರು  - ಕ್ಯೆಪಿಡಿಕಾರ.

ಸಂಧಿಗಳಲ್ಲಿ ವಿಧ 
ಸಂಧಿಗಳಲ್ಲಿ ಎರಡು ವಿಧ.

ಕನ್ನಡ ಸಂಧಿ

ಸಂಸ್ಕೃತ ಸಂಧಿ

ಉಲ್ಲೇಖ

ಕನ್ನಡ ವ್ಯಾಕರಣ
ಭಾಷೆ
ವೀಳ್ಯದೆಲೆ

ವೀಳ್ಯದೆಲೆ(ತುಳು:ಬಚ್ಚಿರೆ) ಪಾಚಿ ಹಸುರಿನ, ತೆಳುವಿನ, ತಣ್ಣಗಿನ,ರಸಭರಿತವಾದ ಒಂದು ಎಲೆ. ಅಡಿಕೆ ಮತ್ತು ಸುಣ್ಣದ ಸಾಂಗತ್ಯದಿಂದ ತಾಂಬೂಲವೆಂದು ಕರೆಯಲ್ಪಡುತ್ತದೆ. ಆಸ್ಟೆಯೋಪೋರೋಸಿಸ್ ಎಂಬ ಮೂಳೆ ಸಂಬಂಧಿ ರೋಗಕ್ಕೆ ವೀಳ್ಯದೆಲೆ ಮದ್ದು. ವೀಳ್ಯದ ರಸ ಸುಣ್ಣದಲ್ಲಿರುವ ಕ್ಯಾಲ್ಶಿಯಮ್ ಅಂಶಕ್ಕೆ ಬೆರೆತು ದೇಹದಲ್ಲಿ ಬಹುಬೇಗ ಹರಡಲ್ಪಡುವುದೇ ಇದಕ್ಕೆ ಕಾರಣ. ಚಿಗುರು ವೀಳ್ಯದೆಲೆ, ವಾತಹರ, ಉದರ ವಾಯುಹರ ಮತ್ತು ಉತ್ತೇಜನಕಾರಿ. ಇದು ಕಾಮೋತ್ತೇಜಕವಾಗಿದ್ದು ಸೋಂಕನ್ನು ತಡೆಗಟ್ಟುವ ಗುಣವನ್ನೂ ಹೊಂದಿದೆ. ಜೀರ್ಣಶಕ್ತಿ  ಹೆಚ್ಚಿಸಿ, ಧ್ವನಿ ಸರಿಪಡಿಸಿ, ಗ್ಯಾಸ್ಟ್ರಿಕ್ ಟ್ರಬಲ್ ನ್ನು ಬಹುಮಟ್ಟಿಗೆ ಗುಣಪಡಿಸುತ್ತದೆ. ಮಕ್ಕಳಲ್ಲಿನ ಕೆಮ್ಮು ಮತ್ತು ಅಜೀರ್ಣಕ್ಕೆ ಈ ಎಲೆಯ ರಸ ಉಪಯೋಗ. ಸಣ್ಣ ಮಕ್ಕಳಲ್ಲಿ ಉಸಿರಾಟದ ತೊಂದರೆಯಾದಾಗ ಎಣ್ಣೆ ಸವರಿ, ಬಾಣಲೆಯಲ್ಲಿ ಬೆಚ್ಚಗೆ ಮಾಡಿದ ವೀಳ್ಯದೆಲೆಯನ್ನು ಎದೆಯ ಮೇಲಿಡುವುದು ಪ್ರಯೋಜನಕಾರಿ.

ಏಳು ಬಗೆಯ ವೀಳ್ಯದೆಲೆಗಳನ್ನು ಆಯುರ್ವೇದದಲ್ಲಿ ಬಣ್ಣಿಸಲಾಗಿದೆ. ವೀಳ್ಯದೆಲೆಯಿಂದಾದ ಹೆಂಡವನ್ನು ಆಯುರ್ವೇದದಲ್ಲಿ ಕೆಲ ರೋಗಗಳಿಗೆ ಮದ್ದನ್ನಾಗಿ ಉಪಯೋಗಿಸಲು ಹೇಳಿದೆ. ವೀಳ್ಯದೆಲೆಯನ್ನು ಬೆಳೆಸುವುದು ಅಷ್ಟೇನೂ ಶ್ರಮದಾಯಕವಲ್ಲ. ವೀಳ್ಯದ ಬಳ್ಳಿ ಹಬ್ಬಲು ಆಸರೆ ನೀಡಿದರೆ ಸಾಕು. ಮೇಲ ಮೇಲಕ್ಕೆ ಹಬ್ಬುತ್ತದೆ. ಹಲವರಿಗೆ ಇದನ್ನು ಬೆಳೆಸುವುದೇ ಒಂದು ಕಸುಬು ಮತ್ತು ಜೀವನಾಧಾರ.

ಕರಾವಳಿ ಕರ್ನಾಟಕದಲ್ಲಿ ತುಳುವರ ಎಲ್ಲಾ ಶುಭಕಾರ್ಯಗಳಿಗೂ ಎಲೆ ಅಡಿಕೆ ಬೇಕೇಬೇಕು. ನಿತ್ಯದ ದೇವರ ಸಮರ್ಪಣೆಗೂ ಹಣ್ಣು ಕಾಯಿಗಳ ಜತೆಗೆ ಎಲೆ ಅಡಿಕೆ ಇರಲೇಬೇಕು,`ಫಲತಾಂಬೂಲ' ಕೊಡುವಾಗ ತೆಂಗಿನ ಕಾಯಿಯ ಜತೆಗೆ ವೀಳ್ಯದೆಲೆ ಮತ್ತು ಅಡಿಕೆ ಇಡಲೇ ಬೇಕು."ನಮನ"

ಸಸ್ಯಗಳು
ಎಲೆಗಳು
ಔಷಧೀಯ ಸಸ್ಯಗಳು
ಹೇಮಾ ಪಟ್ಟಣಶೆಟ್ಟಿ

ಡಾ.ಹೇಮಾ ಪಟ್ಟಣಶೆಟ್ಟಿ ಕನ್ನಡ ಸಾಹಿತ್ಯಲೋಕದಲ್ಲಿ ಹೆಸರಾಂತ ಲೇಖಕಿ.ಲೇಖನಗಳಲ್ಲದೆ ಅನುವಾದಕಿಯಾಗಿಯೂ, ರಂಗನಟಿಯಾಗಿಯೂ ಹಾಗು ಸಮಾಜ ಕಾರ್ಯಕರ್ತೆಯಾಗಿಯೂ ಪ್ರಸಿದ್ದರು. ಧಾರವಾಡದ ಹೊನ್ನಾಪುರಮಠದ ಮನೆತನದಲ್ಲಿ ದಿನಾಂಕ ೧೦-೦೨-೧೯೫೪ ರಂದು ಜನಿಸಿದ ಈಕೆಯ ತಂದೆ ಚಂದ್ರಶೇಖರ ಸ್ವಾಮಿ ಹೊನ್ನಾಪುರಮಠ ಮತ್ತು ತಾಯಿ ಗೌರಾಂಬಿಕಾದೇವಿ.ಕನ್ನಡ ಹಾಗೂ ಮನ:ಶಾಸ್ತ್ರ ವಿಷಯದಲ್ಲಿ ಎರಡು ಸ್ನಾತಕೋತ್ತರ ಪದವಿ ಪಡೆದಿದ್ದಾರೆ.ಕನ್ನಡದಲ್ಲಿ ಎಮ್.ಎ ಮತ್ತು ಎಮ್.ಫಿಲ್ ಪದವಿಯನ್ನೂ ಸಹ ಪಡೆದಿದ್ದಾರೆ. ಆರು ವರ್ಷ ಮನ:ಶಾಸ್ತ್ರದಲ್ಲೂ ನಾಲ್ಕು ವರ್ಷ ಕನ್ನಡಲ್ಲೂ ಉಪನ್ಯಾಸಕಿಯಾಗಿ ಕೆಲಸ ನಿರ್ವಹಿಸಿದ್ದಾರೆ. "ಕನ್ನಡ ನಾಟಕಗಳಲ್ಲಿ ಸ್ತ್ರೀ ಪಾತ್ರಗಳು -ಸ್ತ್ರೀವಾದಿ ದೃಷ್ಟಿಕೋನ" ಎಂಬುದು ಇವರ ಸಂಶೋದನಾ ಪ್ರಬಂಧ.
೧೯೭೯ ರಲ್ಲಿ 'ಅನನ್ಯ' ಪ್ರಕಾಶನವನ್ನು ಸ್ಥಾಪಿಸಿ ಕನ್ನಡ ಖ್ಯಾತ ಲೇಖಕರ ೮೫ ಕೃತಿಗಳನ್ನು ಪ್ರಕಟಿಸಿದ್ದಾರೆ.

ಕೃತಿಗಳು

ಕಾವ್ಯ ಸಂಗ್ರಹಗಳು

 ವಿರಹೋತ್ಸವ(೧೯೮೩)
 ಹೊಸ ಹಾಡು(೧೯೮೬)
 ಕಣ್ಣುಗಳಲಿ ಕನಸುತುಂಬಿ

ಕಥಾ ಸಂಕಲನ

 ಮುಸುಕಿದೀ ಮಬ್ಬಿನಲಿ(೧೯೭೮)

ವ್ಯಕ್ತಿಚಿತ್ರ

 ಪ್ರಸನ್ನ

ನಾಟಕಗಳು

 ಹೆಣ್ಣು

ಸಂಪಾದನೆ

 ಹೊನ್ನಾಪುರ (೧೯೮೧)

ಅನುವಾದ

 ಡಾ.ಲೋಹಿಯಾ (ಜೀವನ)(೧೯೭೮)
 ಅದೃಷ್ಯ ವ್ಯಕ್ತಿಯ ಆತ್ಮಹತ್ಯೆ (ನಾಟಕ)(೧೯೮೧)
 ವಾತ್ಸಲ್ಯ ವಿಷ (ನಾಟಕ)()೧೯೮೧)
 ಮಾಡು ಸಿಕ್ಕದಲ್ಲಾ (ಮರಾಠಿಯಿಂದ ಅನುವಾದ ಮಾಡಿದ ನಾಟಕ)(೧೯೮೩)

ಇತರೆ ವಿಷಯಗಳು

ನೊಂದ ಮಹಿಳೆಯರಿಗಾಗಿ "ಸಾಂತ್ವನ" ಸಂಸ್ಥೆಯನ್ನು ಸ್ಥಾಪಿಸಿದ್ದಾರೆ. ಅದರ ನಿರ್ದೇಶಕಿಯೂ ಹೌದು. ಧಾರವಾಡ, ಬೆಳಗಾವಿ, ಅಥಣಿ ನ್ಯಾಯಾಲಯಗಳಲ್ಲಿ ಬಹುಕಾಲ ಉಳಿದುಹೋಗಿದ್ದ ಮಹಿಳಾ ಸಂಬಂದ ಪ್ರಕರಣಗಳನ್ನು ಮತ್ತೇ ಪುನರುಜ್ಜೀವನಗೊಳಿಸಿ ನೊಂದ ಮಹಿಳೆಯರಿಗೆ ನ್ಯಾಯ ಒದಗಿಸಿದ್ದಾರೆ. 
ದೇವದಾಸಿ ಸಮಸ್ಯೆ ಕುರಿತಾಗಿ ಅಧ್ಯಯನ ಮಾಡಿರುವ ಹೇಮಾ 'ವೇಶ್ಯೆಯರು, ಬಾಲವೇಶ್ಯೆಯರು ಮತ್ತು ವೇಶ್ಯಾ ಮಕ್ಕಳ ಅಧ್ಯಯನ'ಸಮಿತಿಯ ಸದಸ್ಯೆಯಾಗಿಯೂ ಸೇವೆ ಸಲ್ಲಿಸುತ್ತಿದ್ದಾರೆ. 
ಸಾರ್ವಜನಿಕ ಸೇವೆಯನ್ನು ಗುರುತಿಸಿದ ಕರ್ನಾಟಕ ಸರಕಾರ 'ಜಲ ಸಂವರ್ಧನೆ ಯೋಜನಾ ಕೇಂದ್ರ' ದ ಆಡಳಿತ ಮಂಡಲಿಯ ಸದಸ್ಯೆಯನ್ನಾಗಿಸಿದೆ. 
ಇವರ ಹಲವಾರು ಕೃತಿಗಳು ಹಿಂದಿ, ತೆಲುಗು, ಉರ್ದು, ಇಂಗ್ಲೀಷ್ ಮತ್ತು ಗುಜರಾತಿ ಭಾಷೆಗಳಿಗೆ ಅನುವಾದಿತವಾಗಿವೆ. 
ಡಾ.ಲೋಹಿಯಾ ಎಂಬ ಇವರ ಅನುವಾದಿತ ಕೃತಿ ಕನ್ನಡದಲ್ಲಿ ರಾಂ ಮನೋಹರ್ ಲೋಹಿಯಾ ಅವರನ್ನು ಕುರಿತಾಗಿ ಪ್ರಕಟವಾದ ಮೊದಲ ಕೃತಿ.

ಪ್ರಶಸ್ತಿ-ಪುರಸ್ಕಾರಗಳು

ಹೇಮಾ ಅವರಿಗೆ ಎಂಟು ಸಾಹಿತ್ಯಿಕ ಪ್ರಶಸ್ತಿಗಳು ಲಭಿಸಿವೆ. ಅವುಗಳಲ್ಲಿ ಮುದ್ದಣ ಪ್ರಶಸ್ತಿ , ಮಲ್ಲಿಕಾ ಪ್ರಶಸ್ತಿ , ೨ ಸಲ ಅಂತರರಾಷ್ಟ್ರೀಯ ಮಹಿಳಾ ವರ್ಷದ ಪ್ರಶಸ್ತಿ , ೪ ಸಲ ರತ್ನಮ್ಮ ಹೆಗ್ಗಡೆ ಪ್ರಶಸ್ತಿಗಳು ದೊರೆತಿವೆ.  ಹೊಸ ಹಾಡು  ಕೃತಿಗೆ ೧೯೮೩ ರ ಕನ್ನಡ ಸಾಹಿತ್ಯ ಪರಿಷತ್ತಿನ ಪುರಸ್ಕಾರ ದೊರೆತಿದೆ.

ಲೇಖಕಿಯರು
ಬೆಳಗೆರೆ ಕೃಷ್ಣಶಾಸ್ತ್ರಿ



ಜೀವನ

ಬೆಳಗೆರೆ ಕೃಷ್ಣಶಾಸ್ತ್ರಿಗಳು ಚಿತ್ರದುರ್ಗದವರು. ಅಲ್ಲಿಯೇ (ಬೆಳೆಗೆರೆ) ಅವೆರು ದಿನಾಂಕ ೨೨-೫-೧೯೧೬ ರಂದು ಜನಿಸಿದರು'  (ಜನನ [22-5-1916]). ನಿಧನ ೨೨.೦೩.೨೦೧೩. ತಂದೆ ಆಶುಕವಿಗಳಾಗಿದ್ದ ಚಂದ್ರಶೇಖರ ಶಾಸ್ತ್ರಿಗಳು. ತಾಯಿ ಮೋಕ್ಷಗುಂಡಂ ಅನ್ನಪೂರ್ಣಮ್ಮ.

ಮೊದಲು ಬೆಂಗಳೂರಿನ ವಿಮಾನ ಕಾರ್ಖಾನೆಯಲ್ಲಿ ಕೆಲಸಕ್ಕೆ ಸೇರಿದ್ದರು. ನಂತರ ಅಧ್ಯಾಪಕ ವೃತ್ತ್ತಿಯನ್ನು ಪ್ರಾರಂಭಿಸಿದರು.

ಒಂದೇ ದಿನ ಇಬ್ಬರು ಮಕ್ಕಳು ಮತ್ತು ಹೆಂಡತಿಯನ್ನು ಕಳೆದುಕೊಂಡು  ಹಿಮಾಲಯದತ್ತ ಪ್ರಯಾಣ ಬೆಳೆಸಿದರು.  ಈ ಸುತ್ತಾಟದಲ್ಲಿಯೇ ಮಹಾತ್ಮ ಗಾಂಧಿ ಯವರ ಭೇಟಿಯಾಯಿತು. ಬಿಡುವಿದ್ದಾಗ ಭಜನೆ, ಜೈಮಿನಿ ಭಾರತ ವಾಚನ ಮಾಡುತ್ತಿದ್ದರು. ಬೇಂದ್ರೆ, ಮಾಸ್ತಿ ವೆಂಕಟೇಶ ಅಯ್ಯಂಗಾರ್ , ಡಿ ವಿ ಜಿ, ಎಂ.ಆರ್.ಶ್ರೀ ಮುಂತಾದವರನ್ನು ಕರೆಸಿ, ಜನರಿಗೆ ಆಧ್ಯಾತ್ಮದ ಪರಿಚಯವನ್ನು ಮಾಡಿಸುತ್ತಿದ್ದರು.
ಬೆಳಗೆರೆ ಕೃಷ್ಣಶಾಸ್ತ್ರಿ ಯವರು ದಿ.23-3-2013ರಲ್ಲಿ ನಿಧನಹೊಂದಿದ್ದಾರೆ

ಕೃತಿಗಳು

 ತುಂಬಿ (ಕವನ ಸಂಕಲನ)
 ಸಾಹಿತಿಗಳ ಸ್ಮೃತಿ ' ಮರೆಯಲಾದೀತೇ? ( ಸಾಹಿತ್ಯಲೋಕದ ದಿಗ್ಗಜರ ಒಡನಾಟದ ನೆನಪುಗಳು)  
 ಯೋಗ್ದಾಗೆಲ್ಲ ಐತೆ (ಐದು ಮುದ್ರಣ,ನಾಲ್ಕು ಭಾಷೆಗಳಿಗೆ ಅನುವಾದ)
 ಹಳ್ಳಿಚಿತ್ರ (ನಾಟಕ)
 ಹಳ್ಳಿ ಮೇಷ್ಟ್ರು(ನಾಟಕ)
 ಆಕಸ್ಮಿಕ (ನಾಟಕ)

ಪ್ರಶಸ್ತಿಗಳು

 ರಾಜ್ಯ ಮತ್ತು ಕೇಂದ್ರದ ಅತ್ಯುತ್ತಮ ಅಧ್ಯಾಪಕ ಪ್ರಶಸ್ತಿ
 ಹಳ್ಳಿ ಚಿತ್ರ ನಾಟಕಕ್ಕೆ ಕೇಂದ್ರ ನಾಟಕ ಆಕಾಡೆಮಿ ಪ್ರಶಸ್ತಿ
 ಅಳಸಿಂಗಾಚಾರ್ ಪ್ರಶಸ್ತಿ
 ಆಕಾಶವಾಣಿ ಪುರಸ್ಕಾರ
 ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ

ಉಲ್ಲೇಖಗಳು 

ಸಾಹಿತಿಗಳು
ವರದರಾಜ ಹುಯಿಲಗೋಳ

ವರದರಾಜ ಹುಯಿಲಗೋಳರು  ೧೯೧೭ ಅಗಸ್ಟ ೧೩ ರಂದು ವಿಜಯಪುರ ಜಿಲ್ಲೆಯ ಮುದ್ದೇಬಿಹಾಳದಲ್ಲಿ(ತಾಯಿಯ ತಂದೆಯ ಮನೆಯಲ್ಲಿ) ಜನಿಸಿದರು. ತಂದೆ ರಾಜೇರಾವ ಹುಯಿಲಗೋಳರು ನಾಡಗೀತೆಗಾಗಿ ಖ್ಯಾತಿವೆತ್ತ ನಾರಾಯಣರಾವ ಹುಯಿಲಗೋಳರ ಸೋದರ. ತಾಯಿ ಪ್ರಸಿದ್ಧ ಸಾಹಿತಿ ಹಾಗು ವಿದ್ವಾಂಸ ರಂ.ಶ್ರೀ.ಮುಗಳಿಯವರ ಇವರ ಸೋದರಮಾವನಾದರೆ ಆಲೂರು ವೆಂಕಟರಾಯರು ಮಾವನವರು.

ಶಿಕ್ಷಣ

ವರದರಾಜರು ಪ್ರಾಥಮಿಕ ಶಿಕ್ಷಣವನ್ನು ಅಜ್ಜನ ಮನೆಯಾದ ಮುದ್ದೇಬಿಹಾಳದಲ್ಲಿಯೆ ಮುಗಿಸಿ , ನಂತರ ತಂದೆಯ ಊರಾದ ಗದುಗಿಗೆ ಬಂದು ಅಲ್ಲಿಯ ಮುನಿಸಿಪಲ್ ಹೈಸ್ಕೂಲಿನಲ್ಲಿ ಮೆಟ್ರಿಕ್ ಮುಗಿಸಿದರು. ಬಳಿಕ ಸಾಂಗಲಿಯ ವಿಲಿಂಗ್ಡನ್ ಕಾಲೇಜಿನಿಂದ ೧೯೪೩ರಲ್ಲಿ ಬಿ.ಏ. ಪಾಸು ಮಾಡಿ, ಹುಬ್ಬಳ್ಳಿಯ ನ್ಯೂ ಇಂಗ್ಲಿಷ್ ಸ್ಕೂಲಿನಲ್ಲಿ, ಎಮ್.ಏ. ಪದವಿ ಪಡೆದ ನಂತರ ಕೆಲ ವರ್ಷ ಹಾವೇರಿಯಲ್ಲಿಯೂ ಶಿಕ್ಷಕರಾಗಿ ಕೆಲಸ ಮಾಡಿದರು. ೧೯೪೭ರಲ್ಲಿ ಧಾರವಾಡದಲ್ಲಿ ಬಾಸೆಲ್ ಮಿಶನ್ ಹಾಯ್ಸ್ಕೂಲಿನಲ್ಲಿ ಶಿಕ್ಷಕರಾದರು. ಬಿ.ಟಿ. ಪದವಿಯನ್ನು ಪಡೆದರು. ಬಾಸೆಲ್ ಮಿಶನ್ ಜೂನಿಯರ ಕಾಲೇಜಿನ ಉಪಪ್ರಾಚಾರ್ಯರಾಗಿ ೩೦ ವರ್ಷಗಳವರೆಗೆ ಸೇವೆ ಸಲ್ಲಿಸಿ, ೧೯೭೬ ರಲ್ಲಿ ನಿವೃತ್ತರಾದರು.
ಇವರ ಪತ್ನಿ ಕರ್ನಾಟಕ ಕುಲಪುರೋಹಿತರೆಂದು ಖ್ಯಾತರಾದ ಆಲೂರ ವೆಂಕಟರಾಯರ ಮಗಳು.

ಸಾಹಿತ್ಯ

ವರದರಾಜರು ಸಾಂಗ್ಲಿಯಲ್ಲಿ ವಿಲಿಂಗ್ಡನ್ ಕಾಲೇಜಿನಲ್ಲಿ ಓದುತ್ತಿದ್ದಾಗ, ಕಾಲೇಜಿನ ಸಾಹಿತ್ಯಾಸಕ್ತರು ಸೇರಿ ಸ್ಥಾಪಿಸಿದ ‘ ವರುಣಕುಂಜ’ ದ ಸಾಹಿತ್ಯಕ ಚಟುವಟಿಕೆಗಳಲ್ಲಿ ಭಾಗವಹಿಸುತ್ತಿದ್ದರು. ಜೂನಿಯರ್ ಬಿ.ಏ. ದಲ್ಲಿರುವಾಗಲೇ, ಕನ್ನಡ ಸಾಹಿತ್ಯ ಪರಿಷತ್ತಿನವರು ಏರ್ಪಡಿಸಿದ್ದ ಇ.ಭಾಸ್ಕರರಾವ್ ದತ್ತಿ ನಿಬಂಧ ಸ್ಪರ್ಧೆಯಲ್ಲಿ ‘ಕನ್ನಡ ಸಾಹಿತ್ಯದಲ್ಲಿ ಸಣ್ಣ ಕಥೆಗಳ ಸ್ಥಾನ’ ಎಂಬ ಪ್ರಬಂಧಕ್ಕೆ ಪ್ರಥಮ ಬಹುಮಾನ ಪಡೆದರು. ಅಲ್ಲಿಂದ ಅನೇಕ ಕಥೆಗಳನ್ನು, ನಾಟಕಗಳನ್ನು,ಕಾದಂಬರಿಗಳನ್ನು,ಜೀವನ ಚರಿತ್ರೆಗಳನ್ನು, ವಿಮರ್ಶೆಗಳನ್ನು, ಅನುವಾದಗಳನ್ನು ಹಾಗು ಮಕ್ಕಳ ಸಾಹಿತ್ಯವನ್ನು ರಚಿಸಿದ್ದಾರೆ. ಅಲ್ಲದೆ ಅನೇಕ ಕೃತಿಗಳನ್ನು ಸಂಪಾದಿಸಿದ್ದಾರೆ. ಇವರ ಅತ್ಯಂತ ಮಹತ್ವದ ಕೃತಿಗಳೆಂದರೆ ಮೊದಲನೆಯದು ಇವರು ಪಿ.ಎಚ್.ಡಿ ಪದವಿಗಾಗಿ ಬರೆದ ಮಹಾಪ್ರಬಂಧ “ದುರ್ಗಸಿಂಹನ ಪಂಚತಂತ್ರ ಸಮೀಕ್ಷೆ” ; ಎರಡನೆಯದು ಕನ್ನಡಕ್ಕೆ ಕ್ರೈಸ್ತರ ಕಾಣಿಕೆ ಎನ್ನುವ ಸಂಶೋಧನಾ ಗ್ರಂಥ. ೧೯೭೬ರಲ್ಲಿ  ಇಂಡಿಯಾ ಗೆಝಟಿಯರದ ಭಾಷಾಂತರ ಮಾಡುವ ಕಾರ್ಯವು ಶ್ರೀ ಹುಯಿಲಗೋಳರಿಗೆ ಒಪ್ಪಿಸಲ್ಪಟ್ಟಿತ್ತು. ಅನೇಕ ಕ್ಷೇತ್ರಗಳಲ್ಲಿ ನುರಿತ ಪಂಡಿತರನ್ನು ಕಲೆ ಹಾಕಿ ಈ ಕಾರ್ಯವನ್ನು ಯಶಸ್ವಿಗೊಳಿಸಿದರು.

ಸಾಹಿತ್ಯ ಕ್ಷೇತ್ರಗಳಲ್ಲಿ ಸುಧಾರಣೆ

ಸಾಹಿತ್ಯರಚನೆಯಲ್ಲದೆ, ಸಾಂಘಿಕ ಚಟುವಟಿಕಗಳಲ್ಲೂ ಹುಯಿಲಗೋಳರದು ಮಹತ್ವದ ಪರಿಶ್ರಮ. ಅಖಿಲ ಕರ್ನಾಟಕ ನಾಲ್ಕನೆಯ ಕತೆಗಾರರ ಹಾಗು ಪ್ರಬಂಧಕಾರರ ಸಮ್ಮೇಳನ, ಧಾರವಾಡ ಜಿಲ್ಲಾ ಸಾಹಿತ್ಯ ಸಮ್ಮೇಳನ, ಬೆಳಗಾವಿಯಲ್ಲಿ ಧಾರವಾಡ-ಬೆಳಗಾವಿ ಜಿಲ್ಲಾ ಜಾನಪದ ಸಾಹಿತ್ಯ ಸಮ್ಮೇಳನ, ಮಕ್ಕಳ ಸಾಹುತ್ಯ ಸಮ್ಮೇಳನ, ಆಲೂರು ವೆಂಕಟರಾವ ಶತಮಾನೋತ್ಸವ ಇವುಗಳನ್ನು ಅಚ್ಚುಕಟ್ಟಾಗಿ ನಿರ್ವಹಿಸಿದ ಶ್ರೇಯಸ್ಸು ಹುಯಿಲಗೋಳರಿಗಿದೆ. ೧೯೬೫-೬೯ ರಲ್ಲಿ  ಧಾರವಾಡದಕರ್ನಾಟಕ ವಿದ್ಯಾವರ್ಧಕ ಸಂಘದ ಕಾರ್ಯದರ್ಶಿಯಾಗಿ ಅದರಲ್ಲಿ ಅನೇಕ ಸುಧಾರಣೆಗಳನ್ನು ತಂದಿದ್ದಾರೆ.		

ವರದರಾಜ ಹುಯಿಲಗೋಳರ  ಸಾಹಿತ್ಯ:

ಕಥಾಸಂಕಲನಗಳು:

 ಫಲಸಂಚಯ,
 ಚಂದ್ರ-ತಾರೆ,
 ಬಾಗಿಲು ತೆರೆದಿತ್ತು,
 ದಯಾಸಾಗರ,
 ದೀಪವೊಂದು, 
 ವಸುಭಾಗನ ಪಂಚತಂತ್ರ ಕಥೆಗಳು,
 ನಿನಗೊಂದು ಮಾತು

ಕಾದಂಬರಿ:

 ಇತಿಶ್ರೀ,
 ಕ್ರೂರ ಹಂಬಲ,

 ನಾಟಕಗಳು :

 ಬಾಡಿಗೆಯ ಮನೆ,
 ಅಮೃತಮತಿ,
  ದೀಪಾವಳಿ, 
 ಇದ್ದು ಜಯಿಸಬೇಕು, 
 ಕಂದನ ಕಾದುಕೊ					

 ಮಕ್ಕಳ ಸಾಹಿತ್ಯ:

  ಸಾಹಸ ಜೀವಿಗಳು,
  ಜನಪದ ಕತೆಗಳು,
  ರಾಜೇಂದ್ರ ಪ್ರಸಾದ, 
  ಲೋಕಮಾನ್ಯ ಟಿಳಕ,
  ಹೋರಾಟದ ವೀರರು,
  ದೇಶಪಾಂಡೆ ಗಂಗಾಧರರಾವ,
  ಆಲೂರ ವೆಂಕಟರಾವ,
  ಹುಯಿಲಗೋಳ ನಾರಾಯಣರಾಯರು,
  ಆರ್. ಜೆ. ಭಂಡಾರಕರ,
  ಫರ್ಡಿನೆಂಡ ಕಿಟೆಲ್

ಜೀವನ ಚರಿತ್ರೆ:

 ತಿರುಳ್ಗನ್ನಡದ ತಿರುಕ,
 ಸಾಹಿತಿಗಳೊಡನೆ ಸರಸ, 
 ಡಾ. ಶಂ.ಬಾ.ಜೋಶಿ-೯೫

ಅನುವಾದಿತ ಕಾದಂಬರಿ:

 ಅಂದಿನ ವಸಂತ ತಲೆಕೆಳಗಾಗಿ ನಿಂತ

ವಿಮರ್ಶೆ:

 ಕನ್ನಡ ಸಾಹಿತ್ಯದಲ್ಲಿ ಲಲಿತ ಪ್ರಬಂಧಗಳು,
 ಕನ್ನಡಕ್ಕೆ ಕ್ರೈಸ್ತರ ಕಾಣಿಕೆ, ಪಂಚತಂತ್ರ ಕಥೆಗಳು,
 ಕನ್ನಡಕ್ಕೆ ವಿದೇಶೀಯರ ಸೇವೆ.

ಮಹಾಪ್ರಬಂಧ:

 ದುರ್ಗಸಿಂಹನ ಪಂಚತಂತ್ರ ಸಮೀಕ್ಷೆ

ಇಂಗ್ಲೀಷಿನಲ್ಲಿ:

 Panchatantra of Vasubhaga - A critical study

ಸಾಹಿತಿಗಳು
ಬೆಳದಿಂಗಳ ಬಾಲೆ

ಬೆಳದಿಂಗಳ ಬಾಲೆ ಚಿತ್ರವು  ವಿರೇಂದ್ರನಾಥ್ರವರ ಕಾದಂಬರಿ ವೆನ್ನೆಲ್ಲೋ ಆಡಪಿಲ್ಲ ಆಧಾರಿತ ಚಿತ್ರ. ತೆಲುಗು ಮೂಲದ ಕಾದಂಬರಿಯನ್ನು ಕನ್ನಡಕ್ಕೆ ವಂಶಿಯವರು ಅನುವಾದಿಸಿದ್ದಾರೆ. ಈ ಚಲನಚಿತ್ರವನ್ನು ಸುನೀಲ್ ಕುಮಾರ್ ದೇಸಾಯಿ ನಿರ್ದೇಶಿಸಿದ್ದಾರೆ. ಅನಂತ ನಾಗ್ ನಾಯಕನ ಪಾತ್ರದಲ್ಲಿ ಅಭಿನಯಿಸಿದ್ದಾರೆ.

ಉಲ್ಲೇಖಗಳು 

೧೯೯೫
ಕಾದಂಬರಿ ಆಧಾರಿತ ಕನ್ನಡ ಚಿತ್ರಗಳು
ಕ್ಯಾನ್ ಚಲನಚಿತ್ರೋತ್ಸವ

ಕ್ಯಾನ್ ಚಲನಚಿತ್ರೋತ್ಸವ ಅಥವಾ ಫೆಸ್ಟಿವಲ್ ಇಂಟರ್‌ನ್ಯಾಷನಲ್ ಡು ಫಿಲ್ಮ್ ಡೆ ಕ್ಯಾನ್( ಫ್ರೆಂಚ್: Festival International du Film de Cannes) ವಿಶ್ವದ ಅತ್ಯಂತ ಪ್ರತಿಷ್ಠಿತ ಚಲನಚಿತ್ರೋತ್ಸವ ಎಂದು ಸಾಮಾನ್ಯವಾಗಿ ಪರಿಗಣಿಸಲಾಗುತ್ತದೆ. ಫ್ರಾನ್ಸ್ ದೇಶದ ದಕ್ಷಿಣ ಭಾಗದಲ್ಲಿರುವ ಪ್ರವಾಸಿ ತಾಣ ನಗರವಾದ ಕ್ಯಾನ್‌ನಲ್ಲಿ ಪ್ರತಿ ವರ್ಷ ಮೇ ತಿಂಗಳಲ್ಲಿ ಈ ಚಲನಚಿತ್ರೋತ್ಸವ ಜರಗುತ್ತದೆ. ಸೆಪ್ಟೆಂಬರ್ ೨೦ ೧೯೪೬ರಿಂದ ಅಕ್ಟೋಬರ್ ೫ ೧೯೪೬ರವರೆಗೆ ಈ ಮೊದಲನೆ ಕ್ಯಾನ್ ಚಲನಚಿತ್ರೋತ್ಸವ ಆಯೋಜಿಸಲ್ಪಟ್ಟಿತ್ತು. ಈ ಚಿತ್ರೋತ್ಸವದಲ್ಲಿ ಪ್ರದಾನ ಮಾಡುವ ಅತ್ಯಂತ ಪ್ರತಿಷ್ಠಿತ ಪ್ರಶಸ್ತಿಯೆಂದರೆ ಚಲನಚಿತ್ರೋತ್ಸವದ ಶ್ರೇಷ್ಟ ಚಿತ್ರಕ್ಕಾಗಿ ನೀಡುವ ಪಾಮ್ ಡಿ'ಓರ್(ಬಂಗಾರದ ತಾಳೆಗರಿ). ಹಲವು ರಾಷ್ಟ್ರಗಳ ಚಲನಚಿತ್ರ ಕಲಾವಿದರನ್ನೊಳಗೊಂಡ ಆಯ್ಕೆ ಸಮಿತಿ, ಪಾಮ್ ಡಿ'ಓರ್ ಪ್ರಶಸ್ತಿಯಲ್ಲದೆ ಇನ್ನೂ ಹಲವು ಪ್ರಶಸ್ತಿಗಳ ವಿಜೇತರನ್ನು ಗುರುತಿಸುತ್ತದೆ. ಅಪಾರ ಜನಪ್ರಿಯಗಳಿಸಿರುವ ಈ ಚಲನಚಿತ್ರೋತ್ಸವಕ್ಕೆ ಸಿನಿಮಾ ತಾರೆಯರು, ನಿರ್ದೇಶಕರು,ನಿರ್ಮಾಪಕರು ದಂಡು ದಂಡಾಗಿ ಬರುತ್ತಾರೆ. ಈ ಚಲನಚಿತ್ರೋತ್ಸವ, ನಿರ್ಮಾಪಕರಿಗೆ ತಮ್ಮ ಚಿತ್ರಗಳನ್ನು ಅಂತರಾಷ್ಟ್ರೀಯ ವಿತರಕರಿಗೆ ಮಾರಲು ಅವಕಾಶ ಮಾಡಿಕೊಡುತ್ತದೆ.

ಪ್ರಶಸ್ತಿಗಳು 
 ಪಾಮ್ ಡಿ'ಓರ್ (Palme d'Or)

ಕಥಾ ಚಿತ್ರ 
 ಗ್ರ್ಯಾಂಡ್ ಪ್ರೀ (Grand Prix)
 ಪ್ರೀ ಡಿ ಲ ಮಿಸ್ ಎನ್ ಸೀನ್(Prix de la mise en scène)
 ಪ್ರೀ ಡು ಜ್ಯೂರಿ (Prix du Jury)

 Prix du scénario
 Prix d'interprétation féminine du Festival de Cannes
 Prix d'interprétation masculine du Festival de Cannes
 Prix un certain regard

ಸಣ್ಣ ಚಿತ್ರಗಳು 
 Palme d'Or du Festival de Cannes - court métrage
 Prix du Jury - court métrage

ಬಾಹ್ಯ ಸಂಪರ್ಕ ಕೊಂಡಿಗಳು 
ಕ್ಯಾನ್‌ ಚಲನಚಿತ್ರೋತ್ಸದ ಅಧಿಕೃತ ತಾಣ 

ಚಲನಚಿತ್ರೋತ್ಸವಗಳು
ನಿರ್ಣಯ ಪ್ರಶ್ನೆ

ಗಣಿತವನ್ನು ಗಣಿತದ ಮೂಲಕವೇ ನಿರೂಪಿಸಬಹುದೆ?ನಿರ್ಣಯ ಪ್ರಶ್ನೆ(decision problem) ಇಂಥದೆ ಒಂದು ಪ್ರಶ್ನೆ ನಮ್ಮೆ ಮುಂದಿಡುತ್ತದೆ.

೧೯೦೦ ರಲ್ಲಿ ಜರ್ಮನಿಯ ಡೆವಿಡ್ ಹಿಲ್ಬೆರ್ಟ್ ಎಂಬ ಗಣಿತ ಶಾಸ್ತ್ರಜ್ಞ ಇತರ ಗಣಿತ ಶಾಸ್ತ್ರಜ್ಞರಿಗೆ ಮುಂದಿಟ್ಟ ಒಂದಿಷ್ಟು  ಮೂಲಭೂತ ಸಮಸ್ಯೆ ಗಳ ಪೈಕಿ ಈ "ನಿರ್ಣಯ ಪ್ರಶ್ನೆ"ಯೂ ಒಂದು. ಈ ಪ್ರಶ್ನೆಯ ರೂಪಣೆ ಈ ರೀತಿ ಇದೆ:

ಯಾವುದೆ ಒಂದು ಗಣ (set) U ದಿಂದ ನಾವು ಎಷ್ಟೋ ರೀತಿಯ ಉಪಗಣಗಳನ್ನು (subset) ನಿರ್ಮಿಸಬಹುದು. ಈ ರೀತಿ ಯಾವುದೇ ಒಂದು ಉಪಗಣ A ಅನ್ನು ನಿರ್ಮಿಸಿದಾಗ, ಗಣ U ನಲ್ಲಿರುವ ಪ್ರತಿಒಂದು ಸದಸ್ಯ ವಸ್ತುವಿಗೆ ಒಂದು A-ಸದಸ್ಯತ್ವದ ಒಂದು ನಿರ್ಣಾಯಕ ಪ್ರಶ್ನೆಯನ್ನು ನಿರೂಪಿಸಬಹುದು.

ಉದಾಹರಣೆಗೆ, U = {0,1,2,3,4,5,6,7,8,...} ಎಂಬ ಅಂಕಿಗಳ ಗಣವಾದರೆ, ಇದರಿಂದ A = {0,2,4,6,8,...} ಎಂಬ ಸಮಸಂಖ್ಯೆಗಳ ಉಪಗಣವನ್ನು ನಿರೂಪಿಸಬಹುದು. ಹೀಗೆ ಉಪಗಣವನ್ನು ನಿರ್ಮಿಸಿದಾಗ, U ನಲ್ಲಿರುವ ಪ್ರತಿಯೊಂದು ಸದಸ್ಯ ಅಂಕಿಗೂ ಒಂದು A-ಸದಸ್ಯತ್ವದ ಪ್ರಶ್ನೆಯನ್ನು ಕೇಳಬಹುದು. ಈ ಪ್ರಶ್ನೆಗೆ "ಹೌದು" (೧) ಅಥವಾ "ಇಲ್ಲ" (೦) ಮಾತ್ರ ಉತ್ತರಗಳು. ಉದಾಹರಣೆಗೆ U-ಸದಸ್ಯ 2ಕ್ಕೆ, A-ಸದಸ್ಯತ್ವದ ಉತ್ತರ "ಹೌದು" ಎಂದು, ಮತ್ತು U-ಸದಸ್ಯ 11ಕ್ಕೆ, A-ಸದಸ್ಯತ್ವದ ಉತ್ತರ "ಇಲ್ಲ" ಎಂದು.

ಈ ಮೇಲ್ಕಂಡ ಉದಾಹರಣೆಯಲ್ಲಿ, ಸದಸ್ಯತ್ವದ ಪ್ರಶ್ನೆಯನ್ನು ಗಣಿತದ ಮೂಲಕ ಉತ್ತರಿಸುವುದು ಸರಾಗ. ಯಾವುದೆ ಒಂದು U-ಸದಸ್ಯವನ್ನು, 2 ರಿಂದ ಭಾಗಿಸಲು ಸಾಧ್ಯವಾದಲ್ಲಿ, ನಮ್ಮ ಉತ್ತರ "ಹೌದು" ಇಲ್ಲವೆ, "ಇಲ್ಲ."

ಆದರೆ, ಗಣ U ದಿಂದ ಯಾವುದೇ ಒಂದು ರೀತಿಯಲ್ಲಿ ನಿರೂಪಿಸಿದ ಉಪಗಣ A ಗೆ ಈ ರೀತಿಯ ಸದಸ್ಯತ್ವದ ಪ್ರಶ್ನೆಯನ್ನು ಗಣಿತದ ಮೂಲಕ ಉತ್ತರಿಸಬಹುದೆ? ಇದೇ ನಿರ್ಣಯ ಪ್ರಶ್ನೆ.

ನಿರ್ಣಯ ಪ್ರಶ್ನೆಯನ್ನು ಉತ್ತರಿಸಲು ಅಸಾಧ್ಯ ಎಂಬುದು ಈಗ ನಿರೂಪಣೆಯಾಗಿದೆ. ಗಣಕಯಂತ್ರ ಶಾಸ್ತ್ರದಲ್ಲಿ ಇದು ಒಂದು ಪ್ರಮುಖವಾದ ನಿರೂಪಣೆ. ಈ ಅಸಾಧ್ಯತೆ ಯನ್ನು ಹಲವರು ನಿರೂಪಿಸಿದರು. ಇವರಲ್ಲಿ ಕುರ್ಟ್ ಗೊಡೆಲ್, ಬೆರ್ಟ್ರಾಂಡ್ ರಸ್ಸೆಲ್, ಆಲೊಂಜೋ ಚರ್ಚ್ ಮತ್ತು ಅಲೆನ್ ಟ್ಯೂರಿಂಗ್ ಪ್ರಮುಖರು.

ಗಣಿತದ ಪ್ರಾಕಾರ, ನಾವು ಕೇಳಬಹುದಾದಂತ ಯಾವುದೇ ಪ್ರಶ್ನೆಯನ್ನು ಮೂಲಭೂತವಾಗಿ ಒಂದು ರೀತಿಯ ಗಣ ಸದಸ್ಯತ್ವದ ನಿರ್ಣಯ ಪ್ರಶ್ನೆ ಯಂತೆ ರೂಪಿಸಬಹುದು. ನಿರ್ಣಯ ಪ್ರಶ್ನೆಯನ್ನು ಉತ್ತರಿಸಲು ಸಾಧ್ಯವಾಗಿದ್ದಲ್ಲಿ, ನಮಗೆ ತೋರುವ ಯಾವುದೇ ಪ್ರಶ್ನೆಯನ್ನು ಗಣಿತದ ಮೂಲಕ ಉತ್ತರಿಸಬಹುದು ಎಂದಾಗುತ್ತಿತ್ತು!

ಗಣಿತ
ಮಣಿಪಾಲ

ಮಣಿಪಾಲ – ಕರ್ನಾಟಕ ರಾಜ್ಯದ ಉಡುಪಿ ಜಿಲ್ಲೆಯ ಒಂದು ಪಟ್ಟಣವಾಗಿದೆ. ಅರಬ್ಬೀ ಸಮುದ್ರದಿಂದ ೧೫ ಕಿ.ಮೀ.ಗಳ ಅಂತರದಲ್ಲಿರುವ ಮಣಿಪಾಲವು ತನ್ನ ಸ್ಥಾನಿಕ ಮಹತ್ವದಿಂದಾಗಿ ಪಶ್ಚಿಮಕ್ಕೆ ಅರಬ್ಬೀ ಸಮುದ್ರ ಮತ್ತು ಪೂರ್ವಕ್ಕೆ ಪಶ್ಚಿಮ ಘಟ್ಟಗಳ ಅದ್ಭುತ ನೋಟವನ್ನು ಹೊಂದಿದೆ. ಪವಿತ್ರ ಕ್ಷೇತ್ರವಾದ ಉಡುಪಿಯಿಂದ ೬ ಕಿ.ಮೀ ಮತ್ತು ಮಂಗಳೂರಿನಿಂದ ೬೦ ಕಿ.ಮೀಗಳ ದೂರದಲ್ಲಿದೆ ಮಣಿಪಾಲ.
ಇಂದು ಮಣಿಪಾಲ ಉನ್ನತ ಶಿಕ್ಷಣ, ವಾಣಿಜ್ಯ, ವೈದ್ಯಕೀಯ ಸೇವೆ ಮತ್ತು ವಿವಿಧ ಉದ್ಯಮಗಳ ಪ್ರಮುಖ ಕೇಂದ್ರವಾಗಿ ಬೆಳೆದಿದೆ.

ಶೈಕ್ಷಣಿಕ ಕೇಂದ್ರ 

"ಮಣಿಪಾಲ್ ಅಕಾಡೆಮಿ ಆಫ್ ಹೈಯರ್ ಎಜುಕೇಷನ್" ಅಥವಾ ಮಾಹೆ ಮಣಿಪಾಲದಲ್ಲಿರುವ ಒಂದು ಸ್ವತಂತ್ರ ವಿಶ್ವವಿದ್ಯಾಲಯ. ಕಸ್ತೂರಬಾ ವೈದ್ಯಕೀಯ ಕಾಲೇಜು(ಕಸ್ತೂರ್‍‌ಬಾ ಮೆಡಿಕಲ್ ಕಾಲೇಜ್ ಅಥವಾ ಕೆ‌ಎಂಸಿ), ಮಣಿಪಾಲ ತಾಂತ್ರಿಕ ಮಹಾವಿದ್ಯಾಲಯ(ಮಣಿಪಾಲ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ ಅಥವಾ ಎಂಐಟಿ), ಟಿ.ಎ.ಪೈ ವಾಣಿಜ್ಯ ವಿದ್ಯಾಲಯ(ಟಿ.ಎ.ಪೈ ಮ್ಯಾನೇಜ್‌ಮೆಂಟ್ ಇನ್ಸ್ಟಿಟ್ಯೂಟ್ ಅಥವಾ ಟಿಎ‌ಪಿ‌ಎಂಐ) ಮುಂತಾದ ಶಿಕ್ಷಣ ಕೇಂದ್ರಗಳನ್ನು ಒಳಗೊಂಡಿರುವ ಮಾಹೆ, ದೇಶ ವಿದೇಶಗಳಿಂದ ವಿದ್ಯಾಕಾಂಕ್ಷಿಗಳನ್ನು ಆಕರ್ಷಿಸುತ್ತಿದೆ.

ಪ್ರಾಥಮಿಕ ಶಾಲೆಗಳಿಂದ ಮೊದಲ್ಗೊಂಡು ಔದ್ಯೋಗಿಕ ತರಬೇತಿಗಳವರೆಗೆ ಬಹುತೇಕ ಎಲ್ಲಾ ರೀತಿಯ ಶಿಕ್ಷಣ ಕೇಂದ್ರಗಳು ಇಂದು ಮಣಿಪಾಲದಲ್ಲಿವೆ.

ಸಿಂಡಿಕೇಟ್ ಬ್ಯಾಂಕ್ ಮುಖ್ಯ ಶಾಖೆ 
ಕರ್ನಾಟಕದ ಮತ್ತು ಭಾರತದ ಪ್ರಮುಖ ಬ್ಯಾಂಕ್‌ ಆದ "ಸಿಂಡಿಕೇಟ್ ಬ್ಯಾಂಕ್" ಮಣಿಪಾಲದಲ್ಲಿ ತನ್ನ ಮುಖ್ಯ ಶಾಖೆಯನ್ನು ಹೊಂದಿದೆ.

ಪತ್ರಿಕೋದ್ಯಮ 

ಮಣಿಪಾಲ್ ಪ್ರಿಂಟರ್ಸ್ ಪ್ರಕಾಶನದಲ್ಲಿ ಕರ್ನಾಟಕದ ಪ್ರಮುಖ ದಿನಪತ್ರಿಕೆಯಾದ ಉದಯವಾಣಿ, ಪ್ರಮುಖ ವಾರಪತ್ರಿಕೆಗಳಲ್ಲಿ ಒಂದಾದ ತರಂಗ ಹಾಗೂ ಪ್ರಮುಖ ಮಾಸಪತ್ರಿಕೆಗಳಲ್ಲಿ ಒಂದಾದ ತುಷಾರ ಸಹ ಪ್ರಸಾರಗೊಳ್ಳುತ್ತಿವೆ. ಇದರ ಮುಖ್ಯ ಕಛೇರಿ ಇರುವುದು ಮಣಿಪಾಲದಲ್ಲಿ.

ಮಣಿಪಾಲದ ಇತರ ಆಕರ್ಷಣೀಯ ಸ್ಥಳಗಳು 

ಸ್ಮೃತಿ ಭವನ

ಮಣಿಪಾಲವನ್ನು ಕಟ್ಟಿ ಬೆಳೆಸಿದ ದಿವಂಗತ ಡಾ. ಟಿ.ಎಮ್.ಎ.ಪೈ ರವರು ವಾಸಿಸುತ್ತಿದ್ದ  ಸ್ಥಳ.
ಇವರ ಸ್ಮರಣಾರ್ಥ ಇದನ್ನು ವಸ್ತು ಸಂಗ್ರಹಾಲಯವಾಗಿ ಮಾಡಲಾಗಿದೆ. ಟಿ.ಎಮ್.ಎ. ಪೈ ರವರಿಗೆ ಸಂಬಂಧಪಟ್ಟ ಮಾಹಿತಿಯನ್ನು ಇಲ್ಲಿ ನೋಡಬಹುದು.

ಹಸ್ತ ಶಿಲ್ಪ
ಡಾ|| ಟಿ.ಎಮ್.ಎ.ಪೈ ಆಡಿಟೊರಿಯಮ್
ಜೈವಿಕ ವಸ್ತುಸಂಗ್ರಹಾಲಯ (ಅನಾಟಮಿ ಮ್ಯೂಸಿಯಂ)
ಎಂಡ್ ಪಾಯಿಂಟ್
ಶ್ರೀ ವೇಣುಗೋಪಾಲ ಸ್ವಾಮಿ ದೇವಸ್ಥಾನ

ಕರ್ನಾಟಕದ ಪ್ರಮುಖ ಸ್ಥಳಗಳು
ಕರ್ನಾಟಕದ ಶೈಕ್ಷಣಿಕ ಕೇಂದ್ರಗಳು
ದಶಾವತಾರ

ದಶಾವತಾರ ಜಾಗತಿಕ ಸಂರಕ್ಷಣೆಯ ಹಿಂದೂ ದೇವತೆಯಾದ ವಿಷ್ಣುವಿನ ಹತ್ತು ಅವತಾರಗಳನ್ನು ಸೂಚಿಸುತ್ತದೆ. ಅವತಾರ ಎಂದರೆ ಇಳಿದುಬರುವುದು ಎಂದರ್ಥ. ಇದು ಭಗವಂತ ಜೀವಕೋಟಿಯ ಉದ್ಧಾರಕ್ಕೆ ಕೈಕೊಳ್ಳುವ ಒಂದು ಕ್ರಿಯೆ. ಲೋಕದಲ್ಲಿ ಅಧರ್ಮ ಹೆಚ್ಚಿದಾಗ   ಧರ್ಮವನ್ನು ಪುನಃಸ್ಥಾಪಿಸಲು, ಹಾಗು ಅರ್ಹರನ್ನು ಅಥವಾ ಭಕ್ತರನ್ನು ಹುಟ್ಟು ಮತ್ತು ಸಾವುಗಳ ಚಕ್ರದಿಂದ ಮುಕ್ತಗೊಳಿಸಲು ಸುಜನರನ್ನು ಎತ್ತಿಹಿಡಿದು ದುರ್ಜನರನ್ನು ದಮನಗೊಳಿಸುವುದರ ಮೂಲಕ ಧರ್ಮಸಂಸ್ಥಾಪನೆಗೆ ಪರಮಾತ್ಮ ಕಾಲಕಾಲಕ್ಕೆ   ಯಾವುದೋ ಒಂದು ರೂಪದಲ್ಲಿ ಭೂಮಿಗೆ ಇಳಿದುಬರುತ್ತೇನೆ ಎಂದು ಶ್ರೀಕೃಷ್ಣ ಭಗವದ್ಗೀತೆಯಲ್ಲಿ ಹೇಳಿರುವ ಮಾತು ಅವತಾರ ಎನ್ನುವುದರ ಉದ್ದೇಶವನ್ನು ಸೂಚಿಸುತ್ತದೆ. 

ಈ ಅವತಾರಗಳ ಸಂಖ್ಯೆಯ ವಿಚಾರದಲ್ಲಿ ಒಮ್ಮತವಿಲ್ಲ. ಅಲ್ಲದೆ ಅವತಾರಗಳು ವಿಷ್ಣುವಿಗೇ ಮೀಸಲಾದವಲ್ಲ. ಶಿವನೂ ಅವತಾರ ಮಾಡಿದ್ದಾನೆ ಎಂಬುದನ್ನೂ ಮರೆಯುವಂತಿಲ್ಲ. ಮಹೇಶ್ವರ ಇಪ್ಪತ್ತೆಂಟು ಅವತಾರಗಳನ್ನು ಎತ್ತಿದ್ದಾನೆ ಎಂದು ವಾಯು ಪುರಾಣ ಹೇಳುತ್ತದೆ.
	
ಹಿಂದೂ ಸಂಪ್ರದಾಯ ವಿಷ್ಣುವಿನ ಅವತಾರಗಳ ಸಂಖ್ಯೆ ಹತ್ತು ಎಂದು ನಂಬಿದೆ. ಹಿಂದೆ ಸಹಸ್ರಾರು ಆಗಿದ್ದವೆಂದೂ ಭವಿಷ್ಯದಲ್ಲಿ ಅನೇಕ ಸಹಸ್ರ ಅವತಾರಗಳು ಆಗುತ್ತವೆ ಎಂದೂ ಹರಿವಂಶದಲ್ಲಿ ಹೇಳಿದೆ. ಪೂರ್ವಮೀಮಾಂಸಾಚಾರ್ಯರಾದ ಕುಮಾರಿಲ ಭಟ್ಟರು ದಶಾವತಾರಗಳಲ್ಲೊಂದಾದ ಬುದ್ಧಾವತಾರವನ್ನು ವಿಷ್ಣುವಿನದೆಂಬುದನ್ನು ಒಪ್ಪುವುದಿಲ್ಲ.

ಶಬ್ದನಿಷ್ಪತ್ತಿ 
 'ದಶವತಾರ'  ಎಂದರೆ  'ಹತ್ತು ಅವತಾರಗಳು ': 

  'ದಶ'   ಎಂದರೆ  'ಹತ್ತು'  
  'ಅವತಾರ'  ಎಂದರೆ  'ಅವತರಿಸುವುದು'

ವಿಷ್ಣುವಿನ ಹತ್ತು ಅವತಾರಗಳು
 ಮತ್ಸ್ಯ
 ಕೂರ್ಮಾವತಾರ
 ವರಾಹ
 ನರಸಿಂಹ
 ವಾಮನ
 ಪರಶುರಾಮ
 ರಾಮ - ದಶರಥ ನ ಮಗ ರಾಮ
 ಕೃಷ್ಣ - ವಸುದೇವನ ಮಗ ಕೃಷ್ಣ
 ಬುದ್ಧ  - 
 ಕಲ್ಕಿ - ಕಲಿಯುಗದ ಅಂತ್ಯದಲ್ಲಿ ಅವತರಿಸುವವ

ಅವತಾರಗಳ ವಿವರಣೆ 

 ೧ - ಮತ್ಸ್ಯ, ಎಂದರೆ ಮೀನು. ತರ್ಪಣ (ನೀರು ಅರ್ಪಣೆ) ಮಾಡುವಾಗ ರಾಜ ವೈವಸ್ವತ (ಮನು) ತನ್ನ ಅಂಗೈಯಲ್ಲಿ ಒಂದು ಮೀನು ಕಾಣುತ್ತಾನೆ. ಮನು ಮೀನನ್ನು ತೆಗೆದುಕೊಂಡು ಅರಮನೆಗೆ ಹೋಗುತ್ತಾನೆ.ಅದನ್ನು ಚಿಕ್ಕ ಪಾತ್ರೆಯಲ್ಲಿ ಹಾಕಿದಾಗ ಅದು ಬೆಳೆಯುತ್ತಲೇ ಇರುತ್ತದೆ, ಅಂತಿಮವಾಗಿ ಅದನ್ನು ವಿಷ್ಣು ಎಂದು ಅರಿತುಕೊಂಡು ಸಾಗರಕ್ಕೆ ಬಿಡುತ್ತಾನೆ. ವಿಷ್ಣು ಮನು ಮತ್ತು ಮುಂಬರುವ ಪ್ರಪಂಚದ ವಿನಾಶದ ಬಗ್ಗೆ ಬೆಂಕಿ ಮತ್ತು ಪ್ರವಾಹದ ಮೂಲಕ ತಿಳಿಸುತ್ತಾನೆ ಮತ್ತು ಮನುವನ್ನು "ವಿಶ್ವದ ಎಲ್ಲಾ ಜೀವಿಗಳನ್ನು" ಸಂಗ್ರಹಿಸಿ ದೇವರುಗಳು ನಿರ್ಮಿಸಿದ ದೋಣಿಯಲ್ಲಿ ಸುರಕ್ಷಿತವಾಗಿಡಲು ನಿರ್ದೇಶಿಸುತ್ತಾನೆ. ಪ್ರವಾಹ (ಪ್ರಳಯ) ಬಂದಾಗ, ವಿಷ್ಣು ಕೊಂಬಿನೊಂದಿಗೆ ದೊಡ್ಡ ಮೀನಿನಂತೆ ಕಾಣಿಸಿಕೊಳ್ಳುತ್ತಾನೆ, ಅದಕ್ಕೆ ಮನು ದೋಣಿಯನ್ನು ಕಟ್ಟುತ್ತಾನೆ. ಅದು ಅವರನ್ನು ಸುರಕ್ಷತೆಗೆ ಕರೆದೊಯ್ಯುತ್ತದೆ.

ಉಲ್ಲೇಖಗಳು 

		                                

ವಿಷ್ಣುವಿನ ಸ್ವರೂಪಗಳು
ಜೈ ಹಿಂದ್

ಜೈ ಹಿಂದ್ ಹೆಚ್ಚು ಸಾಮಾನ್ಯವಾಗಿ ಭಾರತದಲ್ಲಿ ಭಾಷಣಗಳು ಮತ್ತು ಭಾರತದ ಬಗ್ಗೆ ದೇಶಭಕ್ತಿಗೆ ಸಂಬಂಧಿಸಿದ ಅಥವಾ ಉಲ್ಲೇಖಿಸುವ ಸಂವಹನಗಳಲ್ಲಿ ಬಳಸಲಾಗುವ ಒಂದು ವಂದನೆ, ಗುರಿನುಡಿ ಮತ್ತು ಕದನಘೋಷ. ಇದು ಸ್ಥೂಲವಾಗಿ "ಜಯ ಭಾರತ" ಅಥವಾ "ಭಾರತಕ್ಕೆ ಜಯವಾಗಲಿ" ಅಥವಾ "ಬಹುಕಾಲ ಬಾಳಲಿ ಭಾರತ" ಎಂದು ಭಾಷಾಂತರಿಸುತ್ತದೆ. ಈ ಪದವನ್ನು ಭಾರತ ಸ್ವಾತಂತ್ರ್ಯ ಚಳುವಳಿ ಮತ್ತು ಹಿಂದು-ಜರ್ಮನ್ ಪಿತೂರಿಯ ಚಂಪಕರಾಮನ್ ಪಿಳ್ಳೈ ಸೃಷ್ಟಿಸಿದರು ಎಂದು ಹೇಳಲಾಗಿದೆ.

ಗುರಿನುಡಿಗಳು
ಸ್ವಾತಂತ್ರ್ಯ ಹೋರಾಟಗಳು
ಗಣ (ಗಣಿತ)

ಗಣಿತ ಮತ್ತು ಗಣಕಯಂತ್ರ ಶಾಸ್ತ್ರದಲ್ಲಿ ಗಣ ಸಿದ್ಧಾಂತ(Set Theory) ಒಂದು ಪ್ರಮುಖವಾದ ವಿಷಯ. ಮೂಲಭೂತವಾಗಿ, ಗಣ ಎಂಬುದು ಸಮೂಹಗಳ ನಿರೂಪಣೆ.
ಉದಾಹರಣೆಗಳು: W = {೦, ೧, ೨, ೩, ೪, ...} ಎಂಬುದು ಅಂಕಿಗಳ ಒಂದು ಅನಂತ ಗಣವಾದರೆ, ಪ = {ಹಸು, ಕಾಗೆ, ಕೋಳಿ, ಸಿಂಹ, ಹುಲಿ} ಎಂಬುದು, ೫ ಪ್ರಾಣಿ ಸದಸ್ಯಗಳ ನಿಷ್ಕೃಷ್ಟ ಗಣ.
ಸಾಮನ್ಯವಾಗಿ, ಗಣ ಎಂಬುದು ವಸ್ತು ಮಾದರಿ ಸಮೂಹಗಳ ನಿರೂಪಣೆಯೇ ಹೊರತು, ವಸ್ತು ನಿದರ್ಶನ ಗಳ ಸಮೂಹವಲ್ಲ. ಆದ್ದರಿಂದ, ಪ = {೨ ಹಸು, ೩ ಕಾಗೆ, ೫ ಕೋಳಿ, ೧ ಸಿಂಹ, ಹುಲಿ, ಹುಲಿ} ಎಂಬುದು ತಪ್ಪಾದ ನಿರೂಪಣೆ. ವಸ್ತು ನಿದರ್ಶನಗಳ ಸಮೂಹಗಳನ್ನು, ಆವಳಿ-ಗಣ (multi-set) ಎಂದು ಕರೆಯಲಾಗುತ್ತದೆೆ. ಗಣಗಳ ಲಕ್ಷಣಗಳು ಆವಳಿ-ಗಣಗಳಿಗಿಂತ ವಿಭಿನ್ನವಾದುದು. 
ಗಣಗಳ ನಿರೂಪಣೆ ಯಾವುದೇ ಅನ್ವಯವನ್ನು ಹೊಂದಿರುವುದಿಲ್ಲ. ಆದ್ದರಿಂದ {೨, ೪, ೬, ೮} ಮತ್ತು {೪, ೨, ೮, ೬} ಇವೆರಡು ಗಣಗಳೂ ಒಂದೆ. 
ಸಾಮಾನ್ಯವಾಗಿ, ಗಣಗಳು ಒಂದೇ ಮಾದರಿಯ ವಸ್ತು ಸಮೂಹವನ್ನು ನಿರೂಪಿಸುತ್ತವೆ. ಆದ್ದರಿಂದ {೧, ೨, ೩, ಹಸು} ಎಂಬ ಗಣ ನಿರೂಪಣೆ, ಸಾಮಾನ್ಯವಾಗಿ ತಪ್ಪೆಂದು ಭಾವಿಸಲಾಗುತ್ತದೆ.

ಸದಸ್ಯತ್ವ 

ಯಾವುದೆ ಒಂದು ಗಣ U ನಲ್ಲಿ ಸೇರುವ ಎಲ್ಲಾ ವಸ್ತುಗಳೂ U ನ ಸದಸ್ಯರೆಂದು ಕರೆಲ್ಪದುತ್ತವೆ. ಗಣದಲ್ಲಿ ಅನಂತ ಸದಸ್ಯರು ಇದ್ದಲ್ಲಿ, ಅದನ್ನು "ಅನಂತ ಗಣ"ವೆಂದೂ, ಇಲ್ಲವಾದರೆ, "ನಿಷ್ಕೃಷ್ಟ ಗಣ"ವೆಂದೂ ಹೇಳಲಾಗುತ್ತದೆ. 
ಗಣಗಳ ಸದಸ್ಯ ವಸ್ತುಗಳು, ತಾವೆ ಗಣಗಳಾಗಿರಬಹುದು. ಆದ್ದರಿಂದ {{೧,೨}, {೩,೪}} ಎಂಬುದು, ಎರಡು ಸದಸ್ಯಗಳುಳ್ಳ ಗಣ. ಈ ಎರಡೂ ಸದಸ್ಯಗಳೂ, ತಾವೇ ಗಣಗ್ಳಾಗಿದ್ದು, ಎರಡರಲ್ಲೂ, ಪ್ರತ್ಯೇಕ ೨ ಸದಸ್ಯ ಗಣಗಳು ಇವೆ.
ಸಾಮಾನ್ಯವಾಗಿ, ಗಣಗಳು ತಾವೇ ತಮ್ಮ ಸದಸ್ಯರಾಗಲು ಸಾಧ್ಯವಿಲ್ಲ. ಆದ್ದರಿಂದ ಪ = {{೧,೨}, {೩,೪}, ಪ} ಎಂಬುದು ತಪ್ಪಾದ ನಿರೂಪಣೆ. ಈ ಪ್ರಮಾಣವನ್ನು, ಅಡಿಪಾಯ ಆಧಾರ ಸೂತ್ರ (Axiom of Foundation) ಎಂದು ಕರೆಯಲಾಗುತ್ತದೆ. ಇದು, ರಸೆಲ್ ವಿರೋಧಾಭಾಸ ಗಳಂಥ ಸನ್ನಿವೇಶಗಳನ್ನು ತಡೆಗಟ್ಟಲು ಸಹಾಯಕವಾಗಿರುವುದು. 
ಹಾಗಾಗಿಯೂ, ಇತ್ತೀಚಿಗೆ, ವಿರೋಧಾಭಾಸವಿಲ್ಲದೆಯೆ ಗಣಗಳಿಗೆ ಸ್ವ-ಸದಸ್ಯತ್ವವನ್ನು ನೀಡಬಹುದು ಎಂದು ನಿರೂಪಿಸಲಾಗಿದೆ. ಇಂತಹ ಗಣಗಳನ್ನು "ಅಡಿಪಾಯ ರಹಿತ" ಗಣಗಳೆಂದು (non-wellfounded sets) ಕರೆಯಲಾಗುತ್ತದೆ.

ಸಂಖ್ಯತ್ವ ಮತ್ತು ಗಾತ್ರ 
ಯಾವುದೇ ಗಣ ಪ ದಲ್ಲಿ ಎಷ್ಟು ಸದಸ್ಯರಿದ್ದಾರೋ ಅದೇ ಅದರ "ಸಂಖ್ಯತ್ವ" (cardinality). ಪ-ಗಣದ ಸಂಖ್ಯತ್ವವನ್ನು |ಪ| ಎಂದು ಬರೆಯಲಾಗುತ್ತೆ. ಉದಾಹರಣೆಗೆ, ಪ ಎಂಬುದು {{೧,೨}, ೩, ೪, {೫,೬}} ಆದರೆ, |ಪ| = ೪. 
ಗಮನಿಸಿ, ಯಾವುದೇ ಗಣ ಎ, ಇನ್ನೊಂದು ಗಣ ಪ ದ ಸದಸ್ಯವಾದಲ್ಲಿ, ಪ-ಗಣದ ಸಂಖ್ಯತ್ವದ ಏಣಿಕೆಯಲ್ಲಿ ಎ ಅನ್ನು ಒಂದೇ ಬಾರಿ ಏಣಿಸಲಾಗುತ್ತೆ. ಎ ಎಂಬುದು ತಾನೇ ಒಂದು ಅನಂತ ಗಣವಾಗಿರಬಹುದು; ಆದರೆ, ಪ-ಸದಸ್ಯತ್ವದ ಪ್ರಕಾರ, ಎ ಎಂಬುದು ಒಂದೇ ಸದಸ್ಯ. 
ಪ ಮತ್ತು ಮ ಎಂಬ ಎರಡು ಗಣಗಳು ಇದ್ದಲ್ಲಿ, ಮತ್ತು ಪ ಗಣದ ಪ್ರತಿಯೊಂದು ಸದಸ್ಯರಿಗೂ ಮ ಗಣದಿಂದ ಒಂದು ಏಕೈಕ ಸದಸ್ಯವನ್ನು ಆಯ್ಕೆ ಮಾಡುವಂತಾದಲ್ಲಿ, ಹಾಗೆಯೆ ಮ ಗಣದ ಪ್ರತಿಒಂದು ಸದಸ್ಯರಿಗೂ ಪ ಗಣದಿಂದ ಒಂದು ಏಕೈಕ ಸದಸ್ಯವನ್ನು ಆಯ್ಕೆ ಮಾಡುವಂತಾದಲ್ಲಿ, ಪ ಮತ್ತು ಮ ಗಣಗಳು ಸಮಗಾತ್ರ ಗಣಗಳೆಂದು ಹೇಳಲಾಗುತ್ತೆ. 
ನಿಷ್ಕ್ರುಷ್ಟ ಗಣಗಳ ಗಾತ್ರಗಳನ್ನು, ತಮ್ಮ ಸಂಖ್ಯತ್ವಗಳ ಮೂಲಕ ಸುಲಭವಾಗಿ ಹೋಲಿಸಬಹುದು. ಆದರೆ, ಅನಂತ ಗಣಗಳಿಗೆ ಇದು ಅಷ್ಟು ಸುಲಭವಲ್ಲ. ಉದಾಹರಣೆಗೆ, "ನೈತಿಕ ಸಂಖ್ಯೆ" (Natural numbers N) ನ = {೧, ೨, ೩, ...} ಮತ್ತು "ಪೂರ್ಣ ಸಂಖ್ಯೆ" (Integers Z) ಜ಼ = {..., -೩, -೨, -೧, ೦, ೧, ೨, ೩, ...}, ಇವೆರಡೂ ಗಣಗಳ ಗಾತ್ರವೂ ಒಂದೆ.
ಪ್ರತಿಯೊಂದು ನೈತಿಕ ಸಂಖ್ಯೆಗೂ ಒಂದು ಏಕೈಕವಾದ ಪೂರ್ಣ ಸಂಖ್ಯೆಯನ್ನು ಆಯ್ಕೆ ಮಾಡಬಹುದು. ಹಾಗೆಯೆ, ಪ್ರತಿಯೊಂದು ಪೂರ್ಣ ಸಂಖ್ಯೆಗೂ ಒಂದು ಏಕೈಕವಾದ ನೈತಿಕ ಸಂಖ್ಯೆಯನ್ನು ಆಯ್ಕೆ ಮಾಡಬಹುದು. 
ಆದರೆ, "ನಿಜ ಸಂಖ್ಯೆ" (Real numbers R) ಗಣದ ಗಾತ್ರವು ನೈತಿಕಸಂಖ್ಯೆ ಗಳಿಗಿಂತ ದೊಡ್ಡದು! ಎಲ್ಲಾ ಅನಂತ ಗಣಗಳೂ ಒಂದೇ ಗಾತ್ರವಲ್ಲ ಎಂಬುದು ಗಣ ಸಿದ್ದಾಂತದ ಒಂದು ಮಹತ್ವವಾದ ನಿರೂಪಣೆ. ಇದನ್ನು ಗಿಯೋರ್ಗ್ ಕಾಂಟೋರ್ ನ ಕರ್ಣ ವಾದ'' (diagonal argument) ಎಂದು ಹೇಳಲಾಗುತ್ತೆ.

ಗಣಿತ
ಪರ್ವತವಾಣಿ

ಪರ್ವತವಾಡಿ ನರಸಿಂಗರಾಯರು : -            ಕನ್ನಡದ ಪೌರಾಣಿಕ ನಾಟಕಕಾರರು. ೧೯೧೧ರಲ್ಲಿ ತಮಿಳುನಾಡಿನ ಹೊಸೂರಿನ ಹತ್ತಿರದ ಹಳ್ಳಿ ಪರ್ವತವಾಡಿಯಲ್ಲಿ ಜನಿಸಿದರು. ಇವರ ಕಂಚಿನ ಕಂಠವನ್ನು ಕೇಳಿದ ವಿ.ಕೆ.ಗೋಕಾಕರು ನೀಡಿದ ಸೂಚನೆಯ ಮೇರೆಗೆ ಪರ್ವತವಾಡಿಯವರು ಪರ್ವತವಾಣಿ ಆದರು. ಪರ್ವತವಾಣಿಯವರು ತಾರಾಮಂಡಲ ವೆಂಬ ಹವ್ಯಾಸಿ ನಾಟಕತಂಡವನ್ನು, ಆನಂತರ  ನಂಕಪ್ನಿ ಎಂಬ ನಾಟಕತಂಡವನ್ನು ಕಟ್ಟಿ ಸಾವಿರಾರು ನಾಟಕಪ್ರಯೋಗಗಳನ್ನು ಮಾಡಿದರು. ಸ್ವತಃ ಅನೇಕ ನಾಟಕಗಳನ್ನು ರಚಿಸಿದ್ದಾರೆ. ಅಲ್ಲದೆ ಭಾಗ್ಯದ ಲಕ್ಷ್ಮಿ ಬಾರಮ್ಮ ಎನ್ನುವ ಚಲನಚಿತ್ರದಲ್ಲೂ ಅಭಿನಯಿಸಿದ್ದಾರೆ. 

ಪರ್ವತವಾಣಿಯವರು ೧೭-೩-೧೯೯೪ ರಂದು ತಮ್ಮ ೮೩ ನೆಯ ವಯಸ್ಸಿನಲ್ಲಿ ನಿಧನರಾದರು.

ನಾಟಕಗಳು
 ಹಣಹದ್ದು.
 ಬಹದ್ದೂರ ಗಂಡ.
 ಮುಕುತಿ ಮೂಗುತಿ.
 ಸತಿ ಸಾವಿತ್ರಿ.               
 ಉಂಡಾಡಿನಗುಂಡ.       
 ವಿಪರ್ಯಾಸ.               
 ಕಿಚಕ.                                          
 ಮಧ್ಯಪಾನ. 
 ಹಗ್ಗದ ಕೊನೆ.                          
 ಕವಿಭಿಕ್ಷೆ

ಆತ್ಮಕಥನ      
 ನನ್ನಕಥೆ.

ಉಲ್ಲೇಖ

ಲೇಖಕಿಯರು
ಸದಾರಮೆ (೧೯೫೬)

ಸದಾರಮೆ - ರಾಜಾ ಚಂದ್ರಶೇಖರ್ ನಿರ್ದೇಶನದ ಮತ್ತು ಗುಬ್ಬಿ ವೀರಣ್ಣ ನಿರ್ಮಿಸಿದ ೧೯೩೫ ರ ಭಾರತೀಯ ಕನ್ನಡ ಭಾಷೆಯ ಪೌರಾಣಿಕ ಚಲನಚಿತ್ರ. ಇವರಿಬ್ಬರೂ ಈ ಚಿತ್ರದ ಮೂಲಕ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿರುತ್ತಾರೆ. ಈ ಚಿತ್ರವು ಕನ್ನಡ ಚಿತ್ರರಂಗದಲ್ಲಿ ನಿರ್ಮಾಣಮಾಡಿದ ಮೂರನೇ ಧ್ವನಿ ಚಿತ್ರವಾಗಿತ್ತು. ಬಿಡುಗಡೆಯಾದ ನಂತರ ಗಲ್ಲಾಪೆಟ್ಟಿಗೆಯಲ್ಲಿ ಈ ಚಿತ್ರವು ಭಾರಿ ಯಶಸ್ಸನ್ನು ಕಂಡಿತು. ಗುಬ್ಬಿ ವೀರಣ್ಣನವರು ಈ ಚಿತ್ರವನ್ನು ೧೯೫೬ ರಲ್ಲಿ ಮರುನಿರ್ಮಿಸಿದರು. 
ಈ ಚಲನಚಿತ್ರವು ಕೆ.ಸುಬ್ರಮಣ್ಯಂ ನಿರ್ಮಾಣದಲ್ಲಿ ನವೀನ ಸದರಮೆ ಎಂಬ ಹೆಸರಿನಲ್ಲಿ ತಮಿಳಿನಲ್ಲಿಯೂ ಬಿಡುಗಡೆಯಾಗಿದೆ. ಎಸ್.ಡಿ. ಸುಬ್ಬುಲಕ್ಷ್ಮಿ ಶೀರ್ಷಿಕೆ ಪಾತ್ರದಲ್ಲಿ ನಟಿಸಿದ್ದರು.
 
ಈ ಚಿತ್ರವು ಶಿರಿಶ್ ಅಥ್ವಾಲೆ ಅವರ ಮರಾಠಿ ನಾಟಕ "ಮಿತ್ರ" ವನ್ನು ಆಧರಿಸಿದ್ದಾಗಿದೆ. ಗುಬ್ಬಿ ವೀರಣ್ಣನವರು ಮೊದಲು ಈ ಕಥೆಯನ್ನು ನಾಟಕದಲ್ಲಿ ಅಳವಡಿಸಿಕೊಂಡಿದ್ದರು ಮತ್ತು ಅಂತಿಮವಾಗಿ ಅದನ್ನು ೧೯೩೫ ರಲ್ಲಿ ದೊಡ್ಡ ಪರದೆಗೆ ತಂದರು. ಅವರು ಶಕುಂತಲಾ ಫಿಲ್ಮ್ಸ್ ಬ್ಯಾನರ್ ಅಡಿಯಲ್ಲಿ ಈ ಚಿತ್ರವನ್ನು ನಿರ್ಮಿಸಿದರು. ಚಿತ್ರದ ಪಾತ್ರವರ್ಗದಲ್ಲಿ "ಪಕ್ಕಾ ಕಳ್ಳ" ಎಂಬ ಕಳ್ಳನ ಪಾತ್ರದಲ್ಲಿ ವೀರಣ್ಣ ಅವರೇ ನಟಿಸಿದ್ದಾರೆ ಮತ್ತು ಹಾಡುವ ನಟಿ ಕೆ. ಅಶ್ವತ್ಥಮ್ಮ ಈ ಚಿತ್ರದಲ್ಲಿ ಮೊದಲ ಬಾರಿಗೆ ತೆರೆಯ ಮೇಲೆ ಕಾಣಿಸಿಕೊಂಡರು. ವೆಂಕಟರಾಮಯ್ಯ ಸಂಗೀತ ಸಂಯೋಜಿಸಿದ್ದಾರೆ.

ಕಥಾ ಸಾರಾಂಶ 
ಈ ಚಿತ್ರವು ಸದರಮೆ ಎಂಬ ಧೈರ್ಯಶಾಲಿ ಮಹಿಳೆ, ಮತ್ತು ಅವಳ ಶೌರ್ಯಕ್ಕಾಗಿ ಅವಳನ್ನು ಮೆಚ್ಚುವ ಮತ್ತು ಅವಳನ್ನು ಪ್ರೀತಿಸುವ ರಾಜಕುಮಾರನ ಸುತ್ತ ಸುತ್ತುತ್ತದೆ. ಅವಳು ಪಕ್ಕಾ ಕಳ್ಳ ಎಂದು ಕರೆಯಲ್ಪಡುವ ಕಳ್ಳನಿಂದ ತಪ್ಪಿಸಿಕೊಳ್ಳಲು ಪುರುಷ ಉಡುಪನ್ನು ಧರಿಸುತ್ತಾಳೆ. ಅವಳನ್ನು ಗಂಡು ಎಂದು ಭಾವಿಸಿ, ಒಬ್ಬ ರಾಜಕುಮಾರಿ ಅವಳನ್ನು ಪ್ರೀತಿಸುತ್ತಾಳೆ ಮತ್ತು ಪಾತ್ರಗಳ ಬಗ್ಗೆ ಗೊಂದಲವು ಪ್ರಾರಂಭವಾಗುತ್ತದೆ. 
ರಾಜಕುಮಾರ ಸದಾರಮೆ ಮತ್ತು ರಾಜಕುಮಾರಿ ಇಬ್ಬರನ್ನೂ ಮದುವೆಯಾಗುವುದರೊಂದಿಗೆ ಚಲನಚಿತ್ರಗಳು ಕೊನೆಗೊಳ್ಳುತ್ತವೆ.

ಆಕರ ಕೊಂಡಿ 
https://en.wikipedia.org/wiki/Sadarame
ಮಂಗಳ ಮುಹೂರ್ತ

ವರ್ಷ-೧೯೬೪ ಕನ್ನಡಚಿತ್ರಗಳು
ಮನೆ ಅಳಿಯ (ಚಲನಚಿತ್ರ)

ವರ್ಷ-೧೯೬೪ ಕನ್ನಡಚಿತ್ರಗಳು
ಕವಲೆರಡು ಕುಲ ಒಂದು

ವರ್ಷ-೧೯೬೫ ಕನ್ನಡಚಿತ್ರಗಳು
ಬೆರೆತ ಜೀವ

ವರ್ಷ-೧೯೬೫ ಕನ್ನಡಚಿತ್ರಗಳು
ನಾಗಪೂಜ (ಚಲನಚಿತ್ರ)

ವರ್ಷ-೧೯೬೫ ಕನ್ನಡಚಿತ್ರಗಳು
ಚಂದ್ರಹಾಸ

ವರ್ಷ-೧೯೬೫ ಕನ್ನಡಚಿತ್ರಗಳುರಾಜಕುಮಾರ್_ಚಲನಚಿತ್ರಗಳು
ಸರ್ವಜ್ಞಮೂರ್ತಿ

ವರ್ಷ-೧೯೬೫ ಕನ್ನಡಚಿತ್ರಗಳುರಾಜಕುಮಾರ್_ಚಲನಚಿತ್ರಗಳು
ವಾತ್ಸಲ್ಯ

ವರ್ಷ-೧೯೬೫ ಕನ್ನಡಚಿತ್ರಗಳುರಾಜಕುಮಾರ್_ಚಲನಚಿತ್ರಗಳು
ಸತ್ಯ ಹರಿಶ್ಚಂದ್ರ (೧೯೬೫ರ ಚಲನಚಿತ್ರ)

ವರ್ಷ-೧೯೬೫ ಕನ್ನಡಚಿತ್ರಗಳು
ಅಮರಜೀವಿ

ವರ್ಷ-೧೯೬೫ ಕನ್ನಡಚಿತ್ರಗಳು
ನನ್ನ ಕರ್ತವ್ಯ

ವರ್ಷ-೧೯೬೫ ಕನ್ನಡಚಿತ್ರಗಳು
ಬಾಲರಾಜನ ಕಥೆ

ವರ್ಷ-೧೯೬೫ ಕನ್ನಡಚಿತ್ರಗಳು
ಮಹಾಸತಿ ಅನುಸೂಯ

ವರ್ಷ-೧೯೬೫ ಕನ್ನಡಚಿತ್ರಗಳುರಾಜಕುಮಾರ್_ಚಲನಚಿತ್ರಗಳು
ವೀರವಿಕ್ರಮ

ವರ್ಷ-೧೯೬೫ ಕನ್ನಡಚಿತ್ರಗಳು
ಇದೇ ಮಹಾ ಸುದಿನ

ವರ್ಷ-೧೯೬೫ ಕನ್ನಡಚಿತ್ರಗಳುರಾಜಕುಮಾರ್_ಚಲನಚಿತ್ರಗಳು
ಮಾವನ ಮಗಳು

ವರ್ಷ-೧೯೬೫ ಕನ್ನಡಚಿತ್ರಗಳು
ಬೆಟ್ಟದ ಹುಲಿ



ಕಥೆ 
೧೮೭೨ ರಲ್ಲಿ ಪೋಲೀಸ್ ಸೂಪರಿಂಟೆಂಡೆಂಟ್ ಒಬ್ಬನ  ಹೆಂಡತಿಯನ್ನು ಆಕೆಯ ಹಸುಗೂಸಿನ ಸಮೇತ  ಡಕಾಯತ ಭೈರವ ಮೋಸದಿಂದ ಅಪಹರಿಸಿ, ಹುಟ್ಟುವ ಮಗ ರಾಜನನ್ನು ಕಳ್ಳನಾಗಿ ಬೆಳೆಸುತ್ತಾನೆ. ರಾಜನ ಹೆತ್ತ ತಾಯಿಯನ್ನು, ರಾಜನಿಗೆ ಅತ್ತೆ ಎಂದು ಪರಿಚಯಿಸಿ ನಂಬಿಸುತ್ತಾನೆ. ರಾಜನಿಗೆ ಕಳ್ಳತನದ ವೃತ್ತಿ ಒಂದಿನಿತೂ ಹಿಡಿಸದು. ಮೊದಲ ಸಲ ನಂದಪುರದಲ್ಲಿ ಕಳ್ಳತನ ಮಾಡಲು ಹೋದಾಗ್ಗ್ಗೆ, ತನ್ನ ಸ್ವಂತ ತಂದೆಯನ್ನು ಕಂಡ ರಾಜ, ಏನೋ ಅವಿನಾಭಾವ ಸಂಬಂಧದಿಂದ ಮಾತನಾಡಿಸ ಹೊರಟಾಗ, ಭೈರವ ರಾಜನನ್ನು ದೂರಕರೆದು, ಕಳ್ಳತನ ಮಾಡದೇ ಇದ್ದ ಪಕ್ಷದಲ್ಲಿ ಆತನ ಅತ್ತೆಯನ್ನು ಕೊಲ್ಲುವುದಾಗಿ ಹೆದರಿಸುತ್ತಾನೆ. ಪೋಲೀಸ್ ಸೂಪರಿಂಟೆಂಡೆಂಟ್ ಮಗಳು, ವಾಸ್ತವದಲ್ಲಿ ಭೈರವನ ಮಗಳಾಗಿರುತ್ತಾಳೆ. ರಾಜ, ತನ್ನ ನಿಜ ತಂದೆ ತಾಯಿಯರನ್ನು ಕಂಡುಕೊಳ್ಳುವ ಬಗೆಯ ಕಥೆ ಈ ಚಿತ್ರದಲ್ಲಿದೆ.

ತಾರಾಗಣ 

 ರಾಜ್‌ಕುಮಾರ್ ಡಕಾಯತ ರಾಜ
 ಉದಯಕುಮಾರ್ ಡಕಾಯತ ಭೈರವ
 ಕೆ ಎಸ್ ಅಶ್ವಥ್ ಪೋಲೀಸ್ ಸೂಪರಿಂಟೆಂಡೆಂಟ್
 ಜಯಂತಿ (ನಟಿ) ಸೀತಾ
 ಪಂಡರೀಬಾಯಿ
 ಎಂ. ಪಿ. ಶಂಕರ್
 ನರಸಿಂಹರಾಜು
 ದಿನೇಶ್ ನ್ಯಾಯಾಧೀಶ

ವರ್ಷ-೧೯೬೫ ಕನ್ನಡಚಿತ್ರಗಳು
ರಾಜಕುಮಾರ್_ಚಲನಚಿತ್ರಗಳು
ಸತಿ ಸಾವಿತ್ರಿ

ವರ್ಷ-೧೯೬೫ ಕನ್ನಡಚಿತ್ರಗಳುರಾಜಕುಮಾರ್_ಚಲನಚಿತ್ರಗಳು
ಮಿಸ್ ಲೀಲಾವತಿ

ವರ್ಷ-೧೯೬೫ ಕನ್ನಡಚಿತ್ರಗಳು
ಪಾತಾಳ ಮೋಹಿನಿ

ವರ್ಷ-೧೯೬೫ ಕನ್ನಡಚಿತ್ರಗಳು
ಮದುವೆ ಮಾಡಿ ನೋಡು

ವರ್ಷ-೧೯೬೫ ಕನ್ನಡಚಿತ್ರಗಳುರಾಜಕುಮಾರ್_ಚಲನಚಿತ್ರಗಳು
ಪತಿವ್ರತಾ

ವರ್ಷ-೧೯೬೫ ಕನ್ನಡಚಿತ್ರಗಳುರಾಜಕುಮಾರ್_ಚಲನಚಿತ್ರಗಳು
ಮಮತೆಯ ಬಂಧನ

ವರ್ಷ-೧೯೬೬ ಕನ್ನಡಚಿತ್ರಗಳು
ಎಂದೂ ನಿನ್ನವನೆ

ವರ್ಷ-೧೯೬೬ ಕನ್ನಡಚಿತ್ರಗಳು
ಮನೆಕಟ್ಟಿ ನೋಡು (ಚಲನಚಿತ್ರ)

ವರ್ಷ-೧೯೬೬ ಕನ್ನಡಚಿತ್ರಗಳು
ಮಂತ್ರಾಲಯ ಮಹಾತ್ಮೆ

ವರ್ಷ-೧೯೬೬ ಕನ್ನಡಚಿತ್ರಗಳುರಾಜಕುಮಾರ್_ಚಲನಚಿತ್ರಗಳು
ದುಡ್ಡೇ ದೊಡ್ಡಪ್ಪ

ವರ್ಷ-೧೯೬೬ ಕನ್ನಡಚಿತ್ರಗಳು
ಕಠಾರಿವೀರ

ವರ್ಷ-೧೯೬೬ ಕನ್ನಡಚಿತ್ರಗಳುರಾಜಕುಮಾರ್_ಚಲನಚಿತ್ರಗಳು
ಬಾಲನಾಗಮ್ಮ

ವರ್ಷ-೧೯೬೬ ಕನ್ನಡಚಿತ್ರಗಳುರಾಜಕುಮಾರ್_ಚಲನಚಿತ್ರಗಳು
ತೂಗುದೀಪ (ಚಲನಚಿತ್ರ)

ವರ್ಷ-೧೯೬೬ ಕನ್ನಡಚಿತ್ರಗಳು
ಮಹಾಶಿಲ್ಪಿ

ವರ್ಷ-೧೯೬೬ ಕನ್ನಡಚಿತ್ರಗಳು
ಬದುಕುವ ದಾರಿ

ಬದುಕುವ ದಾರಿ, ಕೆ.ಎಸ್.ಪ್ರಕಾಶರಾವ್ ನಿರ್ದೇಶನ ಮತ್ತು ಎ.ಎಸ್.ಆರ್.ಆಂಜನೇಯಲು ನಿರ್ಮಾಪಣ ಮಾಡಿರುವ ೧೯೬೬ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ ಟಿ.ಚಲಪತಿ ರಾವ್ ಸಂಗೀತ ನಿರ್ದೇಶನ ಮಾಡಿದ್ದಾರೆ. ಕಲ್ಯಾಣಕುಮಾರ್, ರಮೇಶ್ ಮತ್ತು ಜಯಲಲಿತಾ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.

ಪಾತ್ರವರ್ಗ
ನಾಯಕ(ರು) =  ಕಲ್ಯಾಣಕುಮಾರ್
ನಾಯಕಿ(ಯರು) = ಜಯಲಲಿತಾ
ಉದಯಕುಮಾರ್
ನರಸಿಂಹರಾಜು
ರಮೇಶ್
ಬಾಲಕೃಷ್ಣ

ಹಾಡಗಳು

{| class="wikitable"
|-
! ಕ್ರಮ ಸಂಖ್ಯೆ
! ಹಾಡು
! ಗಾಯಕರು
|-
| 1
| ಈಲ್ಲೊ ಇರುವೆ 
| ಜಾನಕಿ
|-
| 2
| ತಾಯಿ ತಂದೆಯು
| ಪಿ.ಸುಶೀಲ
|-

ವರ್ಷ-೧೯೬೬ ಕನ್ನಡಚಿತ್ರಗಳು
ಪ್ರೇಮಮಯಿ (ಚಲನಚಿತ್ರ)

ಪ್ರೇಮಮಯಿ, ಎಂ.ಆರ್.ವಿಠಲ್ ನಿರ್ದೇಶನ ಮತ್ತು ಶ್ರೀಕಾಂತ್ ನಹತಾ ನಿರ್ಮಾಪಣ ಮಾಡಿರುವ ೧೯೬೬ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ ಆರ್.ಸುದರ್ಶನಂ ಸಂಗೀತ ನಿರ್ದೇಶನ ಮಾಡಿದ್ದಾರೆ. ರಾಜಕುಮಾರ್ ,ಅಶ್ವಥ್ ಮತ್ತು ಲೀಲಾವತಿ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.

ಪಾತ್ರವರ್ಗ
ನಾಯಕ(ರು) =  ರಾಜಕುಮಾರ್ 
ನಾಯಕಿ(ಯರು) = ಲೀಲಾವತಿ
ಅಶ್ವಥ್
ಮೈನಾವತಿ
ರಂಗ
ಬಿ ವಿ ರಾಧಾ
ರಾಮ
ಬೇಬಿ ಪ್ರಶಾಂತ್
ಅರುಣ್ ಕುಮಾರ್

ಉಲ್ಲೇಖಗಳು

ವರ್ಷ-೧೯೬೬ ಕನ್ನಡಚಿತ್ರಗಳು
ದೇವಮಾನವ

ವರ್ಷ-೧೯೬೬ ಕನ್ನಡಚಿತ್ರಗಳು
ಸುಬ್ಬಾಶಾಸ್ತ್ರಿ

ವರ್ಷ-೧೯೬೬ ಕನ್ನಡಚಿತ್ರಗಳು
ಲವ್ ಇನ್ ಬೆಂಗಳೂರು

ವರ್ಷ-೧೯೬೬ ಕನ್ನಡಚಿತ್ರಗಳು
ಕಿಲಾಡಿ ರಂಗ

ವರ್ಷ-೧೯೬೬ ಕನ್ನಡಚಿತ್ರಗಳುರಾಜಕುಮಾರ್_ಚಲನಚಿತ್ರಗಳು
ಮಧುಮಾಲತಿ

ವರ್ಷ-೧೯೬೬ ಕನ್ನಡಚಿತ್ರಗಳುರಾಜಕುಮಾರ್_ಚಲನಚಿತ್ರಗಳು
ಎಮ್ಮೆ ತಮ್ಮಣ್ಣ

ವರ್ಷ-೧೯೬೬ ಕನ್ನಡಚಿತ್ರಗಳುರಾಜಕುಮಾರ್_ಚಲನಚಿತ್ರಗಳು
ಮೋಹಿನಿ ಭಸ್ಮಾಸುರ

ವರ್ಷ-೧೯೬೬ ಕನ್ನಡಚಿತ್ರಗಳುರಾಜಕುಮಾರ್_ಚಲನಚಿತ್ರಗಳು
ಶ್ರೀ ಕನ್ನಿಕಾಪರಮೇಶ್ವರಿ ಕಥೆ

ಈ ಚಿತ್ರವನ್ನು ಹುಣಸೂರು ಕೃಷ್ಣಮೂರ್ತಿ  ಅವರು ನಿರ್ದೇಶಿಸಿ  ನಿರ್ಮಾಣ ಮಾಡಿದ್ದಾರೆ.ಈ ಚಿತ್ರದಲ್ಲಿ ಬರುವ ಪಾತ್ರಗಳು 	ರಾಜಕುಮಾರ್ ಕಲ್ಪನಾ ಆರ್.ನಾಗೇಂದ್ರರಾವ್, ಎಂ.ಪಿ.ಶಂಕರ್, ದ್ವಾರಕೀಶ್, ಜಯಶ್ರೀ, ರಮಾದೇವಿ ಅವರು ನಟಿಸಿದ್ದಾರೆ.ಈ ಚಿತ್ರದ ಸಂಗೀತ ಸಂಯೋಜಕರು ರಾಜನ್-ನಾಗೇಂದ್ರ.ಈ ಚಿತ್ರದ ಛಾಯಾಗ್ರಹಕರು ಡಿ.ವಿ.ರಾಜಾರಾಂ. ಈ ಚಿತ್ರವು ೧೯೬೬ ರಲ್ಲಿ ಬಿಡುಗಡೆಯಾಯಿತು

ವರ್ಷ-೧೯೬೬ ಕನ್ನಡಚಿತ್ರಗಳುರಾಜಕುಮಾರ್_ಚಲನಚಿತ್ರಗಳು
ಒಂದೇ ಬಳ್ಳಿಯ ಹೂಗಳು

ವರ್ಷ-೧೯೬೭ ಕನ್ನಡಚಿತ್ರಗಳು
ಪದವಿಧರ

ವರ್ಷ-೧೯೬೭ ಕನ್ನಡಚಿತ್ರಗಳು
ಪಾರ್ವತಿ ಕಲ್ಯಾಣ (ಚಲನಚಿತ್ರ)

"ಪಾರ್ವತಿ ಕಲ್ಯಾಣ" ವು ೧೯೬೭ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರವಾಗಿದ್ದು ಬಿ. ಎಸ್. ರಂಗಾ ಅವರಿಂದ ನಿರ್ದೇಶನ ಮತ್ತು ನಿರ್ಮಾಣಗೊಂಡಿದೆ. ಈ ಚಲನಚಿತ್ರದಲ್ಲಿ ರಾಜ್‌ಕುಮಾರ್, ಚಂದ್ರಕಲಾ, ಉದಯಕುಮಾರ್ ಮತ್ತು ರಾಘವೇಂದ್ರರಾವ್ ಪ್ರಮುಖ ಪಾತ್ರಗಳಲ್ಲಿದ್ದಾರೆ. ಈ ಚಲನಚಿತ್ರಕ್ಕೆ ಜಿ. ಕೆ. ವೆಂಕಟೇಶ್ ಅವರು ಸಂಗೀತ ನಿರ್ದೇಶನ ಮಾಡಿದ್ದಾರೆ.

ಚಿತ್ರಗೀತೆಗಳು 
ಈ ಚಿತ್ರದ ಚಿತ್ರಗೀತೆಗಳಿಗೆ ಚಿ. ಸದಾಶಿವಯ್ಯ ಅವರು ಸಾಹಿತ್ಯ ಒದಗಿಸಿದ್ದು ಜಿ. ಕೆ. ವೆಂಕಟೇಶ್ ಸಾಹಿತ್ಯ ಸಂಯೋಜನೆ ಮಾಡಿದ್ದಾರೆ.

ಉಲ್ಲೇಖನಗಳು

ವರ್ಷ-೧೯೬೭ ಕನ್ನಡಚಿತ್ರಗಳುರಾಜಕುಮಾರ್_ಚಲನಚಿತ್ರಗಳು
ನಕ್ಕರೆ ಅದೇ ಸ್ವರ್ಗ

ವರ್ಷ-೧೯೬೭ ಕನ್ನಡಚಿತ್ರಗಳು
ಸತಿಸುಕನ್ಯ

ವರ್ಷ-೧೯೬೭ ಕನ್ನಡಚಿತ್ರಗಳುರಾಜಕುಮಾರ್_ಚಲನಚಿತ್ರಗಳು
ಬ್ಲಾಕ್ ಮಾರ್ಕೆಟ್

ವರ್ಷ-೧೯೬೭ ಕನ್ನಡಚಿತ್ರಗಳು
ಗಂಗೆ ಗೌರಿ

ವರ್ಷ-೧೯೬೭ ಕನ್ನಡಚಿತ್ರಗಳುರಾಜಕುಮಾರ್_ಚಲನಚಿತ್ರಗಳು
ಕಲ್ಲುಸಕ್ಕರೆ(ಚಲನಚಿತ್ರ)

ವರ್ಷ-೧೯೬೭ ಕನ್ನಡಚಿತ್ರಗಳು
ರಾಜಶೇಖರ (ಚಲನಚಿತ್ರ)

ವರ್ಷ-೧೯೬೭ ಕನ್ನಡಚಿತ್ರಗಳು
ಬೆಳ್ಳಿಮೋಡ

ಬೆಳ್ಳಿ ಮೋಡವು ೧೯೬೬ದಲ್ಲಿ ಪುಟ್ಟಣ್ಣ ಕಣಗಲ್ ನಿರ್ದೇಶಿತ ಚಿತ್ರ.

ಚಲನಚಿತ್ರವು ಪ್ರಸಿದ್ಧ ಲೇಖಕಿ ತ್ರಿವೇಣಿಯವರ ಬೆಳ್ಳಿಮೋಡವನ್ನು ಆಧಾರಿಸಿತ್ತು. ಚಲನಚಿತ್ರವು ಬೆಳ್ಳಿಮೋಡ ತೋಟದಲ್ಲಿ ವಾಸಮಾಡುತ್ತಿದ್ದ ಜನರ ಜೀವನದಲ್ಲಾದ ಪರಿವರ್ತನೆಗಳನ್ನು ಪರಿಶೀಲಿಸುತ್ತದೆ. ತೋಟದ ಮಾಲೀಕನ ಮಗಳ ಮತ್ತು ಒಬ್ಬ ಸಾಮಾನ್ಯ ಆದರೂ ಗಂಭೀರ ಹುಡುಗನ ಮಧ್ಯೆ ಮದುವೆ ನಿಚ್ಶಯ ವಾಗಿರುತ್ತದೆ. ಮಾಲೀಕನು ತೀರಿದ ನಂತರ ತೋಟದ ಅಧಿಕಾರವನ್ನು ವಹಿಸಿಕೊಳ್ಳಲು ಹುಡುಗನು ಚಿಂತಿಸುತ್ತಾನೆ. ಆ ಹುಡುಗನು ತನ್ನ ಉತ್ತರಾಧಿಕಾರಿತ್ವವನ್ನಲ್ಲದೆ, ತನ್ನನ್ನು ಮಾತ್ರ ಪ್ರೀತಿಸುತ್ತಾನೆ ಎಂದು ಊಹಿಸುತ್ತಾಳೆ. ವಿಧಿಯ ವಿಚಿತ್ರ ತಿರುವಿನಿಂದ, ತೋಟದ ಮಾಲೀಕನ ಹೆಂಡತಿ ಗಂಡು ಮಗುವುಗೆ ಜನ್ಮ ಕೊಡುತ್ತಾಳೆ. ಇದರಿಂದ, ಹುಡುಗನ ಆಶಮ್ಸನಗಳು ನುಚ್ಚುನೂರಾಗುತ್ತವೆ. ಇದು ಮಗಳ ಕನಸುಗಳನ್ನೂ ಮುರಿಯತ್ತದೆ ಮತ್ತು ಬೆಳ್ಳಿಮೋಡವನ್ನು ಚದುರಿಸುತ್ತದೆ. ಕಲ್ಪನಾಳ ಗಂಭೀರ ಅಭಿನಯ ನಟನೆಯಲ್ಲಿ ಪಾಠವಾಗಿ ಉಳಿದಿದೆ. ಪುಟ್ಟಣ್ಣರವರು ತಮ್ಮ ಪ್ರಥಮ ಸ್ವತಂತ್ರ ನಿರ್ದೇಶನದಲ್ಲಿ ಉತ್ತಮವಾಗಿದ್ದಾರೆ ಮತ್ತು ಬೆಳ್ಳಿಮೋಡವು ಉತ್ಕೃಷ್ಟವಾಗಿದೆ.

ವರ್ಷ-೧೯೬೭ ಕನ್ನಡಚಿತ್ರಗಳು
ಕನ್ನಡ ಕಾದಂಬರಿಗಳು
ಮಿಸ್ ಬೆಂಗಳೂರು

ವರ್ಷ-೧೯೬೭ ಕನ್ನಡಚಿತ್ರಗಳು
ಲಗ್ನಪತ್ರಿಕೆ (ಚಲನಚಿತ್ರ)

ವರ್ಷ-೧೯೬೭ ಕನ್ನಡಚಿತ್ರಗಳು
ಮುದ್ದು ಮೀನ

ವರ್ಷ-೧೯೬೭ ಕನ್ನಡಚಿತ್ರಗಳು
ರಾಜದುರ್ಗದ ರಹಸ್ಯ

ರಾಜದುರ್ಗದ ರಹಸ್ಯ, ಎ.ಸಿ.ನರಸಿಂಹಮೂರ್ತಿ ಮತ್ತು ಎಸ್.ಕೆ.ಭಗವಾನ್ ನಿರ್ದೇಶನ ಮತ್ತು ಎ.ವಾಸುದೇವರಾವ್ ನಿರ್ಮಾಪಣ ಮಾಡಿರುವ ೧೯೬೭ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ ಜಿ.ಕೆ.ವೆಂಕಟೇಶ್ ಸಂಗೀತ ನಿರ್ದೇಶನ ಮಾಡಿದ್ದಾರೆ. ರಾಜಕುಮಾರ್ ಮತ್ತು ಭಾರತಿ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.

ಪಾತ್ರವರ್ಗ
ನಾಯಕ(ರು) =  ರಾಜಕುಮಾರ್
ನಾಯಕಿ(ಯರು) = ಭಾರತಿ
ನರಸಿಂಹರಾಜು
ಉದಯಕುಮಾರ್
ದಿನೇಶ್

ಉಲ್ಲೇಖಗಳು

ವರ್ಷ-೧೯೬೭ ಕನ್ನಡಚಿತ್ರಗಳು
ಚಲನಚಿತ್ರರಾಜಕುಮಾರ್_ಚಲನಚಿತ್ರಗಳು
ದೇವರ ಗೆದ್ದ ಮಾನವ (ಚಲನಚಿತ್ರ)

ವರ್ಷ-೧೯೬೭ ಕನ್ನಡಚಿತ್ರಗಳು
ಬೀದಿ ಬಸವಣ್ಣ

ವರ್ಷ-೧೯೬೭ ಕನ್ನಡಚಿತ್ರಗಳುರಾಜಕುಮಾರ್_ಚಲನಚಿತ್ರಗಳು
ಮನಸ್ಸಿದ್ದರೆ ಮಾರ್ಗ

ಮನಸ್ಸಿದ್ದರೆ ಮಾರ್ಗ ಚಿತ್ರವು ೧೯೬೭ರಲ್ಲಿ  ಕನ್ನಡದಲ್ಲಿ ಬಿಡುಗಡೆಯಾದ ಚಿತ್ರ. ಈ ಚಿತ್ರವನ್ನು ಎಂ.ಆರ್.ವಿಠಲ್ರವರು ನಿರ್ದೇಶಿಸಿದ್ದಾರೆ. ಶ್ರೀಕಾಂತ್ ನಹತಾರವರು ಈ ಚಿತ್ರ ನಿರ್ಮಾನಿಸಿದ್ದಾರೆ. ಈ ಚಿತ್ರದಲ್ಲಿ ರಾಜಕುಮಾರ್ ನಾಯಕನ ಪಾತ್ರದಲ್ಲಿ ಮತ್ತು ಜಯಂತಿ ನಾಯಕಿಯ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ. ಎಂ.ರಂಗರಾವ್ರವರು ಈ ಚಿತ್ರಕ್ಕೆ ಸಂಗೀತಾವನ್ನು ನೀಡಿದ್ದಾರೆ.

ಚಿತ್ರದ ಹಾಡುಗಳು
 ಮದುರ ಮೊಜಿನ - ಎಲ್.ಆರ್.ಈಶ್ವರಿ
 ಓ ಚಂದಮಾಮ - ಎಲ್.ಆರ್.ಈಶ್ವರಿ

ವರ್ಷ-೧೯೬೭ ಕನ್ನಡಚಿತ್ರಗಳು
ರಾಜಕುಮಾರ್ ಚಲನಚಿತ್ರಗಳುರಾಜಕುಮಾರ್_ಚಲನಚಿತ್ರಗಳು
ಬಂಗಾರದ ಹೂವು

ಬಂಗಾರದ ಹೂವು ಚಿತ್ರವು ೧೯೬೭ರಲ್ಲಿ ಬಿಡುಗಡೆಯಾದ ಕನ್ನಡ ಚಿತ್ರಗಳಲ್ಲಿ ಒಂದು. ಈ ಚಿತ್ರವನ್ನು ಬಿ.ಎ.ಅರಸುಕುಮಾರ್‌ರವರು ನಿರ್ದೇಶನ ಮತ್ತು ನಿರ್ಮಾಪನ ಮಾಡಿದ್ದರೆ.

ಚಿತ್ರದ ಹಾಡುಗಳು
 ಓಡುವ ನದಿ - ಪಿ.ಸುಶೀಲ, ಪಿ.ಬಿ.ಶ್ರೀನಿವಾಸ್
 ದೋ ದೋ ಬಸವಣ್ಣ -  ಪಿ.ಬಿ.ಶ್ರೀನಿವಾಸ್, ಎಲ್.ಆರ್.ಈಶ್ವರಿ
 ಓಡಿ ಓಡಿ - ಎಸ್.ಜಾನಕಿ
 ಮದುವೆ ಮದುವೆ - ಎಸ್.ಜಾನಕಿ
 ನೀ ನಡೆವ ಹಾದಿಯಲ್ಲಿ - ಎಸ್.ಜಾನಕಿ, ಪಿ.ಸುಶೀಲ
 ನೀ ನಡೆವ - ಪಿ.ಸುಶೀಲ
 ಆ ಮೊಗವು ಎಂತ ಚೆಲುವು - ಪಿ.ಬಿ.ಶ್ರೀನಿವಾಸ್

ವರ್ಷ-೧೯೬೭ ಕನ್ನಡಚಿತ್ರಗಳುರಾಜಕುಮಾರ್_ಚಲನಚಿತ್ರಗಳು
ಚಕ್ರತೀರ್ಥ

ವರ್ಷ-೧೯೬೭ ಕನ್ನಡಚಿತ್ರಗಳುರಾಜಕುಮಾರ್_ಚಲನಚಿತ್ರಗಳು
ಶ್ರೀ ಪುರಂದರದಾಸರು

ವರ್ಷ-೧೯೬೭ ಕನ್ನಡಚಿತ್ರಗಳು
ಜಾಣರ ಜಾಣ

ವರ್ಷ-೧೯೬೭ ಕನ್ನಡಚಿತ್ರಗಳು
ಸತ್ಯಂ ಟೆಕ್ನಾಲಜೀಸ್

ಸತ್ಯಂ ಟೆಕ್ನಾಲಜೀಸ್ - ಭಾರತದ ಪ್ರಮುಖ ಮಾಹಿತಿ ತಂತ್ರಜ್ಞಾನ ಕಂಪನಿಗಳಲ್ಲೊಂದು.
ಇದರ ಪ್ರಧಾನ ಕಛೇರಿ ಆಂಧ್ರ ಪ್ರದೇಶದ ರಾಜಧಾನಿ ಹೈದರಾಬಾದಿನಲ್ಲಿದೆ.ಈಗ ಇದರ ಹೆಸರು ಮಹೀಂದ್ರ ಸತ್ಯಂ ಎಂದಾಗಿದೆ. ಇದನ್ನು ಜೂನ್ ೨೦೦೯ನಲ್ಲಿ ಸ್ಥಾಪಿಸಲಾಯಿತು. ಮಹಿಂದ್ರ ಇದಕ್ಕೆ ೨೦೧೩ನಲ್ಲಿ ೧೪ ಶತಕೋಟಿಯನ್ನು ನೀಡಿ ಖರೀದಿಸಿತು.

ಬಾಹ್ಯ ಸಂಪರ್ಕಗಳು
 Official website 
 The Official Corporate Website for Satyam Computer Services 
 Mahindra Satyam repositioned as an ICT firm 
 Are there more Satyam's in making?
 BusinessWeek profile
 The rise and fall of Satyam 

ಮಾಹಿತಿ ತಂತ್ರಜ್ಞಾನ ಕಂಪನಿಗಳು
ಧನಪಿಶಾಚಿ

ವರ್ಷ-೧೯೬೭ ಕನ್ನಡಚಿತ್ರಗಳು
ಕ್ರಾಂತಿವೀರ ಸಂಗೊಳ್ಳಿ ರಾಯಣ್ಣ



ಹಾಡುಗಳು
ಈ ಚಿತ್ರದ ಸಂಗೀತ ನಿರ್ದೇಶಕರಾದ ಲಕ್ಷ್ಮಣ್ ಬರ್ಲೇಕರ್ ಅವರು ಕನ್ನಡಕ್ಕೆ ಮೊದಲ ಬಾರಿಗೆ ಲತಾ ಮಂಗೇಶ್ಕರ್, ಆಶಾ ಭೋಂಸ್ಲೆ, ಉಷಾ ಮಂಗೇಶ್ಕರ್, ಮನ್ನಾ ಡೆ ಮುಂತಾದವರನ್ನು ಕರೆ ತಂದರು. 

ವರ್ಷ-೧೯೬೭ ಕನ್ನಡಚಿತ್ರಗಳು
ಪ್ರೇಮಕ್ಕು ಪರ್ಮಿಟ್ಟೆ

ವರ್ಷ-೧೯೬೭ ಕನ್ನಡಚಿತ್ರಗಳು
ಇಮ್ಮಡಿ ಪುಲಿಕೇಶಿ (ಚಲನಚಿತ್ರ)

ಸಂಗೀತ ನಿರ್ದೇಶಕ ಜಿ.ಕೆ.ವೆಂಕಟೇಶ್ ನಿರ್ಮಿಸಿದ ಈ ಚಿತ್ರವು ಕನ್ನಡ ಚಿತ್ರರಂಗದಲ್ಲಿನ ಐತಿಹಾಸಿಕ ಚಿತ್ರಗಳಲ್ಲೊಂದು.
ಚಾಲುಕ್ಯರ ದೊರೆ ಇಮ್ಮಡಿ ಪುಲಿಕೇಶಿಯ ಜೀವನವನ್ನಾಧರಿಸಿದ ಈ ಚಿತ್ರದಲ್ಲಿ, ಪುಲಿಕೇಶಿಯ ಪಾತ್ರವನ್ನು ರಾಜಕುಮಾರ್ ನಿರ್ವಹಿಸಿದ್ದಾರೆ.
ಪುಲಿಕೇಶಿಯ ಸಹೋದರ ವಿಷ್ಣುವರ್ಧನನ ಪಾತ್ರದಲ್ಲಿ ಉದಯಕುಮಾರ್ ನಟಿಸಿದ್ದಾರೆ.
ಕನ್ನಡ ಇತಿಹಾಸ ಪ್ರಸಿದ್ಧ ವ್ಯಕ್ತಿಗಳ ಮಾಲಿಕೆಯಲ್ಲಿ ಮಯೂರ ಆಯಿತು, ಸರ್ವಜ್ಞ ಆಯಿತು ಮುಂದೆ ಚಾಲುಕ್ಯ ಸಾಮ್ರಾಟ – ಇಮ್ಮಡಿ ಪುಲಿಕೇಶಿಯನ್ನು ಪರಿಚಯಿಸುವ ಪ್ರಯತ್ನ. ದಕ್ಷಿಣ ಭಾರತದುದ್ದಕ್ಕೂ ಕನ್ನಡ ರಾಜ್ಯವನ್ನು ವಿಸ್ತರಿಸಿದ ಕೀರ್ತಿ ಈ ರಾಜನಿಗೆ ಸಲ್ಲುತ್ತದೆ – ಆದುದರಿಂದಲೇ ಆತನಿಗೆ ಸಿಕ್ಕ ಬಿರುದು “ದಕ್ಷಿಣಪತೇಶ್ವರ”. ಮತ್ತೊಮ್ಮೆ ಈ ಪಾತ್ರವನ್ನು ಅಜರಾಮರಗೊಳಿಸಿದ್ದು ನಮ್ಮ ವರನಟ ಡಾ.ರಾಜಕುಮಾರ. ಅವರ ರೋಚಕ ಅಬಿನಯ ನೋಡಿಯೇ ಸವಿಯಬೇಕು.
ಇಲ್ಲಿನ ಕೆಲುವು ದೃಶ್ಯಗಳು / ಸಂಭಾಷಣೆಗಳು ಕನ್ನಡಿಗರಲ್ಲಿ ಕಿಚ್ಚು ಮೂಡಿಸುತ್ತದೆ.
ಉದಾಹರಣೆ : ಧ್ವಜ ಸ್ತಂಭವನ್ನು ಎತ್ತಿ ನಿಲ್ಲಿಸುತ್ತಿದ್ದ ಸಂದರ್ಭದಲ್ಲಿ ಅದು ಆಕಸ್ಮಿಕವಾಗಿ ಬೀಳುವಂತಾದಾಗ ಅದಕ್ಕೆ ತನ್ನ ಬೆನ್ನು ಕೊಟ್ಟು ಬೀಳದಂತೆ ತಡೆಯುವ ಪುಲಿಕೇಶಿ ಆಗ ಹೇಳುವ ಮಾತು “ನಾನು ಈ ಕಪ್ಪು ಮಣ್ಣಿನ ಗರ್ಭದಲ್ಲಿ ಜನಿಸಿದವನು. ನನ್ನ ತಾಯಿ ಕೌಶಿಕಿ ಕನ್ನಡ, ನನ್ನ ತಂದೆ ಮುಕುಟೇಶ್ವರ ಕನ್ನಡ, ನನ್ನ ಭಾಷೆ, ನನ್ನ ಉಸಿರು ಕನ್ನಡ. ನನ್ನ ಈ ಶಕ್ತಿ, ಧೈರ್ಯ ಕನ್ನಡ ತಾಯಿ ನೀಡಿದ ಕೊಡುಗೆ. ಕನ್ನಡದ ಈ ಹೆಮ್ಮೆಯ ಸ್ತಂಭ ಬೀಳಕೂಡದು” ಎಂದು ನುಡಿಯುತ್ತಾನೆ. ಇದು ನಾಯಕನ ಆಗಮನದ ದೃಶ್ಯ. ಬಹುಶಃ ಕನ್ನಡ ಚಿತ್ರರಂಗ ಕಂಡ ಅಪರೂಪದ ನಾಯಕನ ಆಗಮನದ ದೃಶ್ಯ.
ಮತ್ತೊಮ್ಮೆ “ಪತಿವ್ರತೆಗೆ ಗಂಡ ಹೇಗೋ , ಹಾಗೆ ಕನ್ನಡಿಗರ ಪಾಲಿಗೆ ಸತ್ಯವೊಂದೆ ಧರ್ಮ”. ಹೀಗೆ ಚಿತ್ರದುದ್ದಕ್ಕೂ ಸಂಭಾಷಣೆ ಮತ್ತು ಡಾ.ರಾಜಕುಮಾರ ಅಭಿನಯ ಮನಸೆಳೆಯುತ್ತದೆ.
ಪುಲಿಕೇಶಿಗೆ ಒಲಿಯಬೇಕಾದ ಸಿಂಹಾಸನವನ್ನು ಆತನ ಮಾವ ಮಂಗಲೇಶ ಅತಿಕ್ರಮಿಸಿಕೊಂಡಿರುತ್ತಾನೆ. ಈತ ಮತ್ತು ಈತನ ಮಂತ್ರಿ ರಾಹಪ್ಪ ಅನೇಕ ಕುಟಿಲೋಪಾಯಗಳನ್ನು ಹೂಡುತ್ತಾರೆ. ಪುಲಿಕೇಶಿಯ ಮೇಲೆ ಆತನ ತಮ್ಮ ಕುಬ್ಜ ವಿಷ್ಣುವರ್ಧನನ್ನು ಎತ್ತಿಕಟ್ಟುತ್ತಾರೆ. ಅನೇಕ ಷಡ್ಯಂತ್ರಗಳನ್ನು ರಚಿಸಿ ಪುಲಿಕೇಶಿ ಸಿಂಹಾಸನವನ್ನು ಏರದಂತೆ ತಡೆಯಲು ಪ್ರಯತ್ನಿಸುತ್ತಾರೆ. ಮಂಗಲೇಶ ಸತ್ತು ಆ ಅಪವಾದ ಪುಲಿಕೇಶಿಯ ಮೇಲೆ ಬಂದಾಗ ಸ್ವತಃ ಮಂಗಲೇಶನ ಮಡದಿ ಮಧ್ಯೆ ಪ್ರವೇಶಿಸಿ “ಕನ್ನಡ ತಾಯಿಯ ಮಾಂಗಲ್ಯ ಉಳಿಸಲು ನಾನೆ ಈ ಕೊಲೆ ಮಾಡಿಸಿದ್ದು” ಎಂದು ನುಡಿಯುತ್ತಾಳೆ. ರಾಹಪ್ಪ ಶತ್ರು ಪಾಳಯ ಸೇರುತ್ತಾನೆ.
ಪುಲಿಕೇಶಿ ದಂಡೆತ್ತಿ ಬಂದ ಪಲ್ಲವರನ್ನು ಸೋಲಿಸಿ ರಾಜ್ಯವನ್ನು ವಿಸ್ತರಿಸುತ್ತಾನೆ. ನರ್ಮದೆಯ ತಟದಲ್ಲಿ ಉತ್ತರದ ಪ್ರಭಾವಿ ರಾಜ ಹರ್ಷವರ್ಧನನ್ನು ಸೋಲಿಸಿ “ಚಾಳುಕ್ಯ ಪರಮೇಶ್ವರ” ಎಂಬ ಬಿರುದಾಂಕಿತನಾಗುತ್ತಾನೆ. ಈ ಮಧ್ಯೆ ಹಲವಾರು ರಾಜಕೀಯ ಪಿತೂರಿಗಳನ್ನು ನಿಷ್ಕ್ರಿಯೆಗೊಳಿಸುತ್ತಾನೆ.
ಇತಿಹಾಸ ಪ್ರಸಿದ್ದ ಬಾದಾಮಿ, ಐಹೊಳೆ, ಪಟ್ಟಡಕಲ್ಲು ನಿರ್ಮಾಣವಾಗಿದ್ದು ಚಾಲುಕ್ಯರ ಕಾಲದಲ್ಲೇ.
ವಯೋವೃದ್ಧ, ಅನಾರೋಗ್ಯ ಪೀಡಿತನಾದ ಪುಲಿಕೇಶಿಯ ರಾಜ್ಯವನ್ನು ಪಲ್ಲವರು ಆಕ್ರಮಿಸಿಕೊಳ್ಳುತ್ತಾರೆ. ಈ ವಿಷಯ ಪುಲಿಕೇಶಿಗೆ ತಡವಾಗಿ ತಿಳಿಯುತ್ತದೆ. ಬಂಧು-ಮಿತ್ರರೆಲ್ಲ ಯುದ್ದದಲ್ಲಿ ಮಡಿದ ವಿಷಯ ಕೇಳಿ ಆಕ್ರೋಶಗೊಂಡು ಬಿಚ್ಚುಗತ್ತಿಯನ್ನು ಹಿಡಿಡು ಯುದ್ದಕ್ಕೆ ನಿಲ್ಲುತ್ತಾನೆ. ಈ ಕೊನೆಯ ದೃಶ್ಯದಲ್ಲಿ ಡಾ.ರಾಜಕುಮಾರ ಅವರ ಅಭಿನಯ ಅಮೋಘ , ಕತ್ತಿಯನ್ನು ಹಿಡಿದು ಆ ಭಂಗಿಯಲ್ಲೆ ಸತ್ತಂತೆ ನಟಿಸಬೇಕಾದ ದೃಶ್ಯ – ಅತ್ಯಮೋಘ.
ತಾರಾಗಣದಲ್ಲಿ : ತಮ್ಮನಾಗಿ ಉದಯಕುಮಾರ್ ಪಾತ್ರಪೋಷಣೆ ಉತ್ತಮವಾಗಿದೆ – ಮೊದಲು ಅಣ್ಣನ ವಿರುದ್ಧ ತಿರುಗಿ ನಿಂತು ನಂತರ ಕೊನೆಯವರೆಗೂ ಅಣ್ಣನ ನೆರಳಾಗೆ ನಿಲ್ಲುತ್ತಾನೆ, ಈತನಿಗೆ ತನ್ನ ಗೂನು ಬೆನ್ನಿನ ಬಗ್ಗೆ ಸದಾ ಬೇಸರ. ಇನ್ನು ಮಂತ್ರಿ ರಾಹಪ್ಪನಾಗಿ ಬಾಲಣ್ಣ ತಮ್ಮ ಎಂದಿನ ಅದ್ಭುತ ಅಭಿನಯವನ್ನು ತೋರಿದ್ದಾರೆ. ರಾಣಿಯಾಗಿ ಜಯಂತಿ, ಮಂಗಲೇಶರಾಗಿ ಶಕ್ತಿಪ್ರಸಾದ್, ವಿಶೇಷ ಪಾತ್ರದಲ್ಲಿ ಕಲ್ಪನ, ಹರ್ಷವರ್ಧನನ ಪಾತ್ರದಲ್ಲಿ ಅಶ್ವಥ ಮುಂತಾದವರಿದ್ದಾರೆ.
ನಿರ್ದೇಶನ : ರಾಜನ್
ಚಿತ್ರಕಥೆ ಮತ್ತು ಸಂಭಾಷಣೆ : ಜಿ.ವಿ.ಅಯ್ಯರ್
ಸಂಗೀತ : ಜಿ. ಕೆ. ವೆಂಕಟೇಶ್

ಇವನ್ನೂ ನೋಡಿ
 ದಕ್ಷಿಣ ಪಥೇಶ್ವರ ಇಮ್ಮಡಿ ಪುಲಿಕೇಶಿ ಮಹಾರಾಜ
 ಚಾಲುಕ್ಯ

ಉಲ್ಲೇಖಗಳು

ವರ್ಷ-೧೯೬೭ ಕನ್ನಡಚಿತ್ರಗಳು
ಜೇಡರ ಬಲೆ

ಜೇಡರ ಬಲೆ ,  ಇದು 1968ರ ಕನ್ನಡದ ಗೂಢಚಾರಿ ಚಿತ್ರವಾಗಿದ್ದು ಇದನ್ನು ದೊರೈ-ಭಗವಾನ್  ನಿರ್ದೇಶಿಸಿದ್ದಾರೆ.  ಪಾತ್ರವರ್ಗದಲ್ಲಿ ರಾಜ್‌ಕುಮಾರ್ , ಜಯಂತಿ, ಕೆ.ಎಸ್.ಅಶ್ವಥ್, ನರಸಿಂಹರಾಜು , ಉದಯಕುಮಾರ್  ಇದ್ದಾರೆ. ಇದರ ಸಂಗೀತ ನಿರ್ದೇಶಕರು ಜಿ.ಕೆ.ವೆಂಕಟೇಶ್ .

ಜೇಮ್ಸ್ ಬಾಂಡ್ ಶೈಲಿಯ ಚಲನಚಿತ್ರಗಳ ಸಾಲಿನಲ್ಲಿ ರಚಿಸಲಾದ CID 999 ಫ್ರ್ಯಾಂಚೈಸ್‌ನಲ್ಲಿ ಇದು ಮೊದಲ ಚಲನಚಿತ್ರವಾಗಿದೆ. ಈ ಚಲನಚಿತ್ರದ ಯಶಸ್ಸು ಮೂರು ಮುಂದುವರಿದ ಭಾಗಗಳಿಗೆ ಕಾರಣವಾಯಿತು - ಗೋವಾದಲ್ಲಿ CID 999, ಆಪರೇಷನ್ ಜಾಕ್‌ಪಾಟ್ ನಲ್ಲಿ C.I.D 999 ಮತ್ತು ಆಪರೇಷನ್ ಡೈಮಂಡ್ ರಾಕೆಟ್.

ಈ ಚಿತ್ರದ ಮೂಲಕ ದಕ್ಷಿಣ ಭಾರತದಲ್ಲಿ ತೆಲುಗು, ತಮಿಳು ಮತ್ತು ಮಲಯಾಳಂನಲ್ಲಿಯೂ ಈ ಮಾದರಿ ಗೂಢಚಾರಿ ಚಿತ್ರಗಳ ಸಾಲು ಸಾಲೇ ಬಂದು ಕೃಷ್ಣ, ಜೈ ಶಂಕರ್ ಮತ್ತು ಪ್ರೇಮ್ ನಜ಼ೀರ್ ಅದರ ನಾಯಕರಾಗಿ ಮಿಂಚಿದ್ದರು

ಕಥಾವಸ್ತು
ಸಿಐಡಿ 999 ಎಂದು ಕೋಡ್-ಹೆಸರು ಹೊಂದಿರುವ ಪ್ರಕಾಶ್, ಯಾವುದೇ ಲೋಹವನ್ನು ಚಿನ್ನವನ್ನಾಗಿ ಪರಿವರ್ತಿಸುವ ಸೂತ್ರವನ್ನು ರಾಕ್ಷಸರ ಕೈಗೆ ತಲುಪುವುದನ್ನು  ತಡೆಯಲು ನಿಯೋಜಿಸಲಾಗಿದೆ. ಪ್ರಕಾಶ್ ಸೂತ್ರವನ್ನು ವಿಫಲಗೊಳಿಸಬಹುದೇ ಮತ್ತು ರಾಕ್ಷಸರನ್ನು ಸೋಲಿಸಬಹುದೇ ಉಳಿದ ಕಥಾವಸ್ತುವನ್ನು ರೂಪಿಸುತ್ತದೆ.

ಧ್ವನಿಮುದ್ರಿಕೆ

ಉಲ್ಲೇಖ  

 

ವರ್ಷ-೧೯೬೮ ಕನ್ನಡಚಿತ್ರಗಳುರಾಜಕುಮಾರ್_ಚಲನಚಿತ್ರಗಳು
ಮಾತೆಯೇ ಮಹಾ ಮಂದಿರ

ವರ್ಷ-೧೯೬೮ ಕನ್ನಡಚಿತ್ರಗಳು
ಅರುಣೋದಯ (ಚಲನಚಿತ್ರ - ೧೯೬೮)

ವರ್ಷ-೧೯೬೮ ಕನ್ನಡಚಿತ್ರಗಳು